Зулфиқор Мусоқов: Сериаллар халқни долзарб масалалардан чалғитади\nЖамият 12:49 / 13.02.2019 34605\nKun.uz Ўзбекистон санъат арбоби, таниқли режиссёр Зулфиқор Мусоқов билан суҳбат қурди. Суҳбат давомида режиссёр ўзбек киносидаги муаммолар ҳақида сўз юритиш билан бирга шу кунларда турк сериаллари атрофида кечаётган муҳокамалар ҳамда сериалларга муносабатини билдириб ўтди.\nРежиссёр телеканалларда эфирга узатилаётган сериаллар ҳақида шундай дейди: «Мен ҳайрон бўламан, Туркия билан Ўзбекистоннинг умумий чегараси йўқ. Ўртамизда нечта давлат бор. Тўрт соат учиш керак. Улар билан фақатгина динимиз бир ва тилимиз ўхшаш. Қардош халқлар билан тилимиз бир - туркий тил. Фақат шу. Мен Туркияда кўп марта бўлганман. Истанбулда, Анқарада, Антальяда. Менталитети бизникидан анча фарқ қилади. Улар кўп нарсаларга бошқача қарайди.\nКорея, Сеулгача неча километр? Ё корейс сериалларини беришади, ё турк сериалларини. Ундан ташқари, мен тушунмайман, «Турк юлдузи кинода чиқяпти» деб, бутун оламга овоза қилишади. Ваҳоланки, мен танимайман. Агар дунё миқёсидаги актёр бўлганида, танирдим. Тўғри, туркларнинг яхши кинолари бор.\nБу ҳаммаси, менимча, халқни ўзининг долзарб масалаларидан, муаммоларидан чалғитиш. Масалан, Ўзбекистонда ҳам телесериаллар қилинади. Долзарб масалалар, мавзулар кўп-ку? Тиббиёт муаммолари, шаҳар ободончилиги муаммолари, масалан, дарахт кесишга қарши битта сериал борми? Йўқ. Мақсад – халқни озгина чалғитиш. Русларда «отвлекать от насущных проблем» дейилади. Менимча, шунинг учун қилиняпти. Бу давлат, сиёсат етовида йиллар давомида бўлаётган нарса. Турк сериалларини бугун кўраётганимиз йўқ. Кимдир уларнинг бизга менталитети яқин дер, мен бу фикрга қўшилмайман.\nМен ўзбек сериаллари тарафдориман. Ҳаттоки менда сериалларнинг сценарийси бор, лекин гуруҳбозлик, «Тирикчилигимизга аралашишмасин, нонимни яримта қилмасин» деган ҳадиклари бор. Ҳатто ўзимга ҳам айтишган: «Ака, бу ерда ўзимизнинг сериалчиларимиз бор. Қўйинг, кинойингизни қилаверинг» деб.\nЎзбекистон санъат арбоби билан суҳбатнинг тўлиқ шаклини тез кунда эътиборингизга ҳавола этамиз.\nЭслатиб ўтамиз, қатор сайтлар ва ижтимоий тармоқлардаги муҳокамалардан сўнг «ZO‘R TV» телеканалида намойиш этилаётган «Ҳовли» сериалини эфирга узатиш вақти ўзгартирилган. Канал вакиллари энди ушбу турк сериали соат 22:30да, унинг ўрнида соат 19:30дан 20:30га қадар яна бир турк сериали «Абдулҳамид», 20:30дан 21:30гача «Эртуғрул» сериали қўйилишини маълум қилишган.


Пойтахтда содир бўлган бахтсиз ҳодиса масъуллар ва жамоатчилик фаоллари иштирокида муҳокама қилинди\n31 март 2021 914\nЖорий йилнинг 27 март куни соат 13:30ларда, Тошкент шаҳар Мирзо Улуғбек тумани ҳудудида "Кобальт" русумли автомобиль ҳайдовчиси ёмғир сабаб йўл сирпанчиқлигини инобатга олмасдан, тезликни меъёридан ошириб ҳаракатланиши оқибатида бошқарувни йўқотган ва қатнов қисмини ажратувчи тўсиққа урилиб, қаршисидан ўз йўлида келаётган "Ласетти" русумли автомобилга тўқнашган.\nНатижада, "Ласетти" автомобилининг 31 ёшли ҳайдовчиси ва 33 ёшли йўловчиси ҳодиса жойида вафот этишиб, 25 ёшли йўловчи тан жароҳати билан шифохонага олиб кетилган.\nМазкур аянчли ЙТҲ юзасидан туман ҳудудида ИИВ ЙҲХББ раҳбарлари, Тошкент шаҳар ИИББ ЙҲХБ масъул ходимлари ҳамда жамоатчилик фаоллари иштирокида муҳокама бўлиб ўтди.\nЎз йўлида, қоидаларга амал қилган ҳолда кетаётган "Ласетти" ҳайдовчиси ва йўловчининг бевақт вафотига сабабчи бўлган "Кобальт" автомобили ҳайдовчисининг қоидабузарлиги жамоатчилик фаоллари томонидан кескин қораланди.\nБу каби содир бўлаётган йўллардаги бахтсиз ҳодисаларга сабаб ва омиллар муҳокама қилинди.\nЁши улуғ, тажрибали фуқаролар ЙТҲларга қарши масъул ходимлар билан бир қаторда ҳар бир ҳайдовчи ва пиёдалар бирдек курашиши зарурлигини таъкидлаб ўтишди.\nБарча ҳаракат иштирокчиларидан йўлларда об-ҳаво шароитини инобатга олган ҳолда, белгиланган қоидаларга риоя қилиб ҳаракатланишларини, қоидаларни четлаб ўтиб ўзи ва ўзгалар саломатлигини хавф остига қўймасликларини сўраб қоламиз.\nИИВ ЙҲХББ Ахборот хизмати


LG’дан янги Full HD телевизор – LGLH510\n16:04 / 03.11.2016\nFull HD технологияли телевизорлар аллақачон классикага айланишга улгурган . У ўзининг бошқарувдаги қулайлиги ва зарур предметларнинг мавжудлиги билан истеъмолчиларга манзур бўлди. Бу йил LG Electronics компанияси телевизорларнинг янги қаторини бозорга чиқарди. Бугун биз сизларга асосий моделни намойиш қилаётганимиздан хурсандмиз, унда ишлаб чиқарувчилар асосий кўрсаткичларга - тасвир ва товуш сифатига эътиборни қаратишди.\nLGLH510 модели нақадар сифатли тасвирни намоён қилишини унинг катта бурчакдан қандай кўринишига қараб ҳам баҳолаш мумкин, яъни телевизорнинг ҳатто ён томонида турган бўлсангиз ҳам, экрандаги тасвир сифати ўзгармайди.\n2016 йилда дунё бозорига чиққан ва маҳаллий маиший техника дўконларида пайдо бўлган LH510 моделлари сериясидаги юқори товуш сифати икки махсус тизим орқали таъминланади: VirtualSurround ва ClearVoice. Биринчиси товушнинг кенг кўламда янграши учун жавоб берса, иккинчиси – ўрнатилган интеллект элементларидан бири – автоматик равишда ёқимсиз шовқинлар ва товуш фонини (масалан, телебошловчи овозини) бартараф этади. Бир сўз билан айтганда, LH510 – доим ёқимли ва тушунарли.\nҚулай телевизор янги моделининг график хусусиятларига келадиган бўлсак, бу ерда асосий ишни, биринчидан, энг янги TripleXD график процессори, иккинчидан, PictureWizardIII аниқ созлама тизими бажаради. TripleXD’нинг имкониятларини англаш учун бирор бир янги рангли буюм ва унинг бир неча йиллик фойдаланишдан кейинги ҳолатларини кўз олдингизга келтиринг. Айнан шу процессор ҳар қандай “буюм”нинг кўп йиллар давомида янгилигича қолишига имкон беради. Хира ва тушунарсиз палитра - LH510V’га мутлақо ёт.\nАгар автоматик тасвир созламалари сизга тўғри келмаса, уларни PictureWizardIII тизими ёрдамида тўғирлаш мумкин. У бир неча андозали параметрлар билан бирга индивидуал созламаларни ўзида жамлаган.\nМоделдаги контент бонусларсиз (масалан, телевизорга ўрнатилган қизиқарли ўйинлар тўплами) бўлмайди, албатта, лекин шунга қарамай, LGLH510 – ҳоҳ ТВ бўлсин, ҳоҳ ахборот файллари - видео томоша қилишга мўлжалланган қудратли платформа ҳисобланади. Шундай экан, LGLH510 билан вақтингизни мароқли ўтказинг!\nЎзбекистон бозорида модель 32'', 43'' ва 49'' дюйм диагоналларда тақдим этилган.\nLG телевизор технология монитор


Тошкентда Россиянинг мустамлака тарихини кўкка кўтариш ҳаракати бошланди\nКремлнинг Қримни аннексия қилиши ортидан Россия элчихонаси паноҳи остида Тошкентда ўтказилган тадбирда Туркистон ишғоли пайтида Тошкентда яшаган буюк князь Николай Константинович Романовнинг минтақа тарихидаги "буюк хизматлари" эслатиб қўйилди.\nТошкентдаги Россия Фан ва маданият маркази вакили Линда Кайернинг Озодликка билдиришича¸ суҳбат давомида шахсларнинг тарих ғилдирагига таъсири муҳокама қилинган.\nСуҳбатдошга кўра¸ бу тадбир МДҲ бўйича Россия федерал агентлиги (Россотрудничество) тарафидан ташкил қилинган.\nСуҳбатда қатнашган Тошкент насроний семинарияси проректори Сергей Стаценко ўз маърузасида Степан Бандеранинг реакцион ва террорчи ғояларни тарқатган салбий шахсият эканлигини таъкидлади.\nТошкентлик ўлкашунос Борис Голендер эса князь Николай Романовнинг Туркистон иқтисоди ва маданиятига ижобий таъсири ҳақида маъруза қилди.\nБорис Голендерга кўра¸ Николай Романов Туркистонда Россия қадриятларини жорий қилган ижобий шахсият.\nБу анжуманга асли Қримдан бўлган иқтисодчи Виктор Ивонин ҳам таклиф қилинган.\nВиктор Ивонин Озодлик билан суҳбатда украин миллиятчиси Бандера ғояларининг зарарли эканини ўзбеклар ҳам тушуниб етиши учун ва Николай Романов каби рус қадрияти тамсилчиларининг қадрига етиш учун ҳам бундай анжуманлар зарур¸ деган фикрни ëқлашга уринди:\n- Қаранг¸ икки шахс тарихий муҳитда қандай ўзини тутди. Масалан¸ Николай Романов боис Чирчиқ шаҳри пайдо бўлди. Чунки у канал қаздириб ўша шаҳарга сув олиб борди. У ижобий шахс эди. Степан Бандера эса ўзининг зарарли ғоялари билан украинлар фикрини заҳарлади. Бандера ғояларининг ëмонлигини Ўзбекистон мисолида ҳам кўришимиз мумкин. Масалан¸ 1989 йилда ўзбек тили давлат тили бўлганидан кейин Ўзбекистондаги жуда кўп малакали мутахассислар кетиб қолди¸ дейди суҳбатдош.\nРоссия элчихонаси ҳомийлигида Кремлнинг Қримни аннексия қилгани ортидан ўтказилаëтган бу тадбир “ëмон украин миллатчиси “ ва “яхши рус халоскори” мазмунидаги тарғибот маъракасига ўхшамоқда.\nБу анжуманда айбсизлик презумпцисига зид тарзда украин миллиятчиси Бандеранинг жиноятчига чиқарилгани ҳам Россия матбуотидаги аксилукраина тарғиботнинг давоми сифатида кўрилмоқда.\nРоссия фан ва маданият маркази вакиласи Линда Кайернинг Озодликка айтишича¸ бу тадбирнинг Украина воқеаларига алоқаси йўқ:\n- Бизда бировни қоралаб¸ бошқа бировни оқлаш мақсади йўқ. Мавзу тарихий шахслар. Тадбир бошидаëқ Қрим ҳақида¸ оккупация ҳақида гапирмасликка келишиб олдик. Тадбиримиз ҳамма учун очиқ. Бизнинг президентимиз Владимир Путин айтганлари каби биз мутлақо очиқ ва шаффофмиз¸деди Россия Фан ва маданият маркази вакиласи Линда Кайер.\nТадбир қатнашчиси Виктор Ивонин эса Россиянинг Қримни "халос қилиш сиëсати"ни тарихий мисоллар билан тарғиб қилиниши маъқул эканлигини таъкидлади.\nЎзбекистон Фанлар академияси қошидаги Тарих институти тадқиқодчиси Равшан Назаровнинг Озодликка айтишича¸ тарихдан тарғибот мақсадида фойдаланиш керак эмас:\n- Тарих бу илмдир. Тарихдан тарғибот ëки мустамлака сиëсатини оқлаш мақсадида фойдаланмаслик керак. Николай Романовнинг ҳақиқатда ҳам қилган ижобий ишлари Россиянинг Марказий Осиëдаги мустамлака сиëсатини оқлай олмайди¸ дейди тарихчи.


Кутилмаган хато “Аякс”га қимматга тушди\n5 февраль, 2021, 12:20\n“Аякс” ҳужумчиси Себастьян Алле Европа Лигасининг плей-офф босқичида амстердамликларга ёрдам бера олмайдиган бўлди. Аслида айнан шу мусобақада ўйнаши учун “Вест Хэм”дан 22,5 миллион еврога харид қилинган футболчи компьютердаги хато туфайли Европа Лигаси қайдномасидан тушиб қолган.\n- Бу ғазабимни қўзитди. Алле рўйхатда бор эди, лекин компьютердаги хато туфайли, у ўйнай олмайди. Биринчи навбатда, бунга техник директор Марк Овермарс ва мен жавобгармиз. Бунақа хато юз бермаслиги керак эди.\nГарчи бу атайин қилинмаганини билса ҳам, Алленинг жаҳли чиқди. Вазиятни ўнглашга ҳаракат қиламиз, - деди “Аякс” бош мураббийи Эрик тен Хаг.


Актам Хаитов бошчилигидаги депутатлар Сўхга борди\nОлий Мажлис Спикери ўринбосари, ЎзЛиДеП фракцияси раҳбари Актам Хаитов бошчилигидаги депутатлар Сўхга борди. БУ ҳақда партия матбуот хизмати хабар қилди.\nМаълум қилинганидек, Сўхда содир бўлган воқеадан сўнг у ерга мтуасаддилар етиб бориб муаммоларни ўрганди. Шулар қаторида Олий Мажлис депутатлари ҳам туманга борди. Партиянинг хабар қилишича, бугунги кунда туманда 47 та фермер хўжаликлари мавжуд бўлиб, уларга 692 гектар экин ер майдонлари бириктириб берилган. Шундан 37 та фермер хўжалиги боғдорчилик йўналишида, 6 таси чорвачилик, 4 та хўжалик эса паррандачилик ва тутчилик йўналишида фаолият юритади.\nЛекин айни пайтда туманда аҳоли бандлигини таъминлаш, ёшларни кичик бизнес субъектларига жалб этиш, уларнинг истиқболли лойиҳаларини қўллаб-қувватлашга эътибор етарли даражада эмас. Ваҳоланки, уларда кўплаб истиқболли лойиҳаларни амалга ошириш, янги иш ўринлари яратиш имконияти мавжуд. Ушбу муаммога фақат тумандаги сув таъминотини яхшилаш ва томорқадан самарали фойдаланиш орқали ечим топиш мумкин.\nУчрашувлар давомида “Томорка хизмати” корхоналарини техника таъминотини яхшилаш учун молиявий қўллаб-қувватлаш чоралари белгиланиб, халқимиз орасида томорқасидан юқори ҳосил олаётган омилкор инсонлар тажрибасини оммалаштириш, томорқаларда бозорбоп экинлар экилишини ташкил этиш бўйича зарур тавсиялар, маслаҳатлар берилди.\nЭндиликда тумандаги мавжуд фермер ва ширкат хўжаликлари учун ажратилган ер майдонларида ҳудуддаги ишсиз фуқаролар бириктирилиб, уларни бандлигини таъминлашга эришилади.\nШу билан бир қаторда туман депутатларига, тадбиркорларига амалий ёрдам бериш мақсадида партиянинг доимий ҳамкорликда ишловчи ишчи гуруҳи тузилиб, пандемия шароитида юзага келган долзарб муаммоларни, жумладан, карантин чекловлари сабабли вақтинча ишсиз қолган фуқароларни бандлигини таъминлаш чоралари кўрилади.\nОлий Мажлис Қонунчилик палатаси Спикери ўринбосари А.Ҳаитовнинг Фарғона вилоятидаги ўрганишлари давом этмоқда.\nДашт қишлоғида барпо этилаётган кўп қаватли хонадон эгаларига 5 сотихли иссиқхоналар қуриб берилади\nСпикер ўринбосари бошчилигидаги бир гуруҳ депутатлар Фарғонада тадбиркорлик субъектлари, фермер хўжаликлари ва томорқа эгалари фаолияти билан танишмоқда\nАктам Хаитов Қамаши туманида аҳоли томорқаларига экин экиш ҳолатини ўрганди\nХаитов бошчилигидаги ишчи гуруҳ Деҳқонобод ҳокими қабулига келган фуқароларнинг муаммоларини ўрганиб, аксариятини ҳал қилди\n“Ёлғон ваъдалар билан энди иш битмайди” – Қашқадарёда ҳокимдан сўнг депутат ҳам чекка қишлоққа борди (+видео)\nАктам Хаитовнинг Шаҳрисабзга бориши иссиқхона қуриш ниятида юрган қизга фойда берди (+видео)\nШохрух 4 июн 2020 22:26\nТиним билмайди. Мехнатсевар рахбар\nМуслим 5 июн 2020 08:50\nБундай рахбарни хозирги кунда умуман ишлатмаслик керак.\nЭлбек 5 июн 2020 15:32\nОлдинрок 29 йилдан бери каерда эдинглар депутатлар, очко олишга бордингларми, тезда оркага кайтинглар хаво иссикку. Мард, жасур ва мехнаткаш Сухликларни узлари амаллайди. Урганиб кетишган.


Новосибирскда ўзбекистонлик яланғоч ҳолда одамларни гаровга олиб, консул билан учрашувни талаб қилди » Новости Узбекистана сегодня: nuz.uz\nНовости Узбекистана → ҲОДИСА → Новосибирскда ўзбекистонлик яланғоч ҳолда одамларни гаровга олиб, консул билан учрашувни талаб қилди\n29-04-2018 13:00 0 919 Рейтинг1 Чоп этиш\nНовосибирскда ўзбекистонлик яланғоч ҳолда одамларни гаровга олиб, консул билан учрашувни талаб қилди\nРоссиянинг Новосибирск шаҳрида Ўзбекистон фуқароси иштирокида кўнгилсиз воқеа рўй берди. Бу ҳақда Sputnik хабар қилди.\nНовосибирскнинг Заельцовск тумани прокурори ёрдамчиси Артём Хоменкога кўра, яланғоч эркак бир квартирага бостириб кириб, у ердаги одамларни гаровга олган, сўнг консул ва прокурор билан учрашув ташкил этилишини талаб қилган.\nМуҳожирнинг айтишича, у Россияга Тошкентдан келган, қурилишда ишлаган, аммо, объект эгалари билан жанжаллашиб, кўчада қолиб кетган. Шундан сўнг эркак жонига қасд қилиш қарорига келган.\nУ кўп қаватли уй томига чиқиб, ечинган, аммо шу пайт жонига қасд қилиш фикридан қайтган. Бунинг ўрнига у бир квартирага бостириб кириб, у ерда яшовчи она ва ўғилни гаровга олган.\nУ шу йўл билан депортацияга эришмоқчи эди. Аммо у қўлга олинди ва эндиликда жавобгарликка тортилади.


14 фераль куни, яшин тезлигида кутилмаганда Жиззах вилоят хокимлигининг мажлислар залида йигилиш булиб утди. Йигилишни 13 феврал куни Жиззахга етиб келган Узбекистон Бош вазири Шавкат Мирзиёев олиб борди.\nСоат 12-00 да бошланган йигилиш бир соатгина давом этган. Йигилишда факатгина битта масала куйилиб, 2001 йилдан бери Жиззах вилояти хокими булиб келган Убайдулла Ёмонкулов масаласи куриб чикилди ва ишдан олинди.\nУз номини айтишни истамаган вилоят хокимият ходимининг айтишича, Ёмонкулов уз вазифасидан, уз «аризаси»га кура олинган. Жиззах вилоят хокими этиб, шу вактгача Мирзачул туман хокими булиб ишлаб келган Муса Тураевич Анарбоевни вилоят хокимини вазифасини вактинча бажарувчи сифатида тайинланган.\nКутилмаган бу йигилиш, Жиззах шахрида куч салохиятига эга идоралар ходимлари томонидан, бутун шахар буйлаб кучли хавфсизлик чоралар курилган холатда булиб утди.


Саида Раметова жияни Зуҳра Солиева ҳақида: Унинг қанотларини синдиришни истамайман (видео) - Zamin.uz\nБир-биримизни асраб, керакли бўлиб яшайлик. Ҳеч қачон айрилмайлик. Мендан ўтган бўлса, кечирсин, мен уни кечирганман. Омадини берсин", - дейди Ўзбекистонда хизмат кўрсатган артист Саида Раметова. “Замин” янгиликларини “Twitter”да кузатиб боринг\n8-04-2019, 16:40, Маданият\nЗуҳра Солиева: "Мени тадбирларга ҳам таклиф қилишмайди. Чунки “тепада” танкам йўқ-да!" (Видео)\n24-01-2018, 21:08, Маданият\nСевара Солиева: «Зомби, ужас роллар бўлса, жон деб ўйнардим!»\n5-12-2017, 21:18, Маданият


Муборак газни қайта ишлаш заводи: КАЙФИЯТ ҚАНДАЙ, ХОДИМЛАР? — Ishonch Gazetasi\nМуборак газни қайта ишлаш заводи: КАЙФИЯТ ҚАНДАЙ, ХОДИМЛАР?\nХодимлар билан яқиндан мулоқот орқали меҳнат жамоаларидаги иш ва дам олиш шароитларини ўрганиш, меҳнат қонунчилиги ва техник жиҳатдан ўрнатилган тартибларни назорат қилиш касаба уюшмалари фаолиятининг асосий мезонларидан ҳисобланади.\nЎзбекистон касаба уюшмалари Федерацияси Меҳнат инспекцияси раҳбари, Федерация раиси ўринбосари Қобилжон Қирғизалиев бошчилигидаги бир гуруҳ мутахассислар Муборак газни қайта ишлаш заводида бўлиб, айнан шу масалалар юзасидан ишчи-хизматчилар билан суҳбатлашди.\nАйни пайтда корхонада 3170 нафар ходим меҳнат қилаётир.\nМеҳнат инспекцияси мутахассислари ишлаб чиқариш жараёнлари ҳамда яратилган иш ва дам олиш шароитлари билан яқиндан танишди.\nМулоқотлар шаффофлигини таъминлаш мақсадида ошкора суҳбатлардан ташқари 300 нафар ходим ўртасида сўровнома ҳам ўтказилди.\nШундан сўнг Ўзбекистон касаба уюшмалари Федерациясининг VIII қурултойига бағишланган давра суҳбати ташкил этилди.\nТадбирда Қобилжон Қирғизалиев ишчи анжуман тафсилотлари, унда кўрилган масалалар хусусида батафсил маълумот берди.\n– Қурултой иши янги Ўзбекистоннинг янги касаба уюшмалари шакл топганини кўрсатди, – деди нотиқ ўз сўзида. – Буни Президентимизнинг табриги «Касаба уюшмалари куни» касб байрами ҳамда «Касаба уюшмалари академияси»ни ташкил этиш тўғрисидаги ташаббуслар мисолида ҳам кўриш мумкин. Энди бунга жавобан ҳар биримиз, давлат ва жамият олдидаги вазифаларни теран англаган ҳолда янгича ёндашув билан фаолият юритишимиз зарур.\nЎз навбатида «Муборак газни қайта ишлаш заводи» касаба уюшма қўмитаси раиси Шароф Раҳматов инновацион технологияларни жорий этишга катта эътибор берилаётгани натижасида ишлаб чиқариш салоҳияти ошаётгани, бунинг натижасида ишчи-хизматчиларнинг манфаатдорлиги ҳам мунтазам ўсиб бораётганини таъкидлади.\nДавра суҳбати жонли мулоқот тарзида кечди. Корхона цех бошлиқлари Меҳмонқул Нурмуродов ҳамда Шавкат Мамажумаев заводда кейинги йилларда янги иш ўринлари яратишда қатор ўсишлар кўзга ташланганини эътироф этишди. Мулоқот асносида ходимлар ва уларнинг оила аъзоларини соғломлаштириш, меҳнат муҳофазаси, жисмоний тарбия ва спорт, маданий-маърифий тадбирларни ташкил этиш ишларида ҳам иш берувчи ва касаба уюшма қўмитаси ҳамкорлиги юқори баҳоланди. Амалий ишлардан жонли мисоллар келтирилди.


Тошкент шаҳар хокимининг 14.01.1997 й. 7-сон "Автотранспорт воситалари эгаларининг солиқ тўлаганлигини билдирувчи қўшимча ҳисоб варақасини жорий этиш тўғрисида"ги Қарори\nЎзбекистон Республикаси Вазирлар Маҳкамасининг 16.04.1994 й. 213-сон "Тадбиркорлик фаолияти билан шуғулланувчи жисмоний шахслардан рўйхатга олганлик учун ундириладиган йигимлари ставкалари тўғрисида"ги Қарори\nЎзбекистон Республикаси Олий Кенгашининг 28.12.1993 й. 997-XII-сон "Тадбиркорлик фаолияти билан шуғулланувчи жисмоний шахслардан рўйхатга олганлик учун ундириладиган йиғим ва бундай шахсларни рўйхатга олиш тартиби тўғрисида"ги Ўзбекистон Республикаси Қонунини амалга киритиш тартиби ҳақида"ги Қарори\nЎзбекистон Республикасининг 28.12.1993 й. 996-XII-сон "Тадбиркорлик фаолияти билан шуғулланувчи жисмоний шахслардан рўйхатга олганлик учун ундириладиган йиғим ва бундай шахсларни рўйхатга олиш тартиби тўғрисида"ги Қонуни\nЎзбекистон Республикаси Вазирлар Маҳкамасининг 20.07.1993 й. 366-сон "Вазирлар Маҳкамасининг 1993 йил 23 мартдаги 152-сон қарорига қўшимчалар киритиш тўғрисида"ги Қарори\nЎзбекистон Республикасининг 07.05.1993 й. 843-XII-сон "Маҳаллий солиқлар ва йиғимлар тўғрисида"ги Қонуни\nЎзбекистон Республикаси Олий Кенгашининг 06.05.1993 й. 832-XII-сон "Ер солиғи тўғрисида"ги Ўзбекистон Республикаси Қонунини амалга киритиш тартиби тўғрисида"ги Қарори\nЎзбекистон Республикасининг 06.05.1993 й. 831-XII-сон "Ер солиғи тўғрисида"ги Қонуни\nЎзбекистон Республикаси Вазирлар Маҳкамасининг 23.03.1993 й. 152-сон "Патта тўловлари миқдорларини белгилаш ҳақида"ги Қарори\nЎзбекистон Республикаси Олий Кенгашининг 09.12.1992 й. 743-XII-сон "Патта тўлови тўғрисида"ги Ўзбекистон Республикаси Қонунини амалга киритиш тартиби ҳақида"ги Қарори\nЎзбекистон Республикасининг 09.12.1992 й. 742-XII-сон "Патта тўлови тўғрисида"ги Қонуни


Ўзбекистон Республикаси Президенти Шавкат Мирзиёев Наманган вилоятига ташрифининг иккинчи куни Тўрақўрғон туманидаги Исҳоқхон Тўра Ибрат мемориал мажмуасига борди.\nМамлакатимиз раҳбари 2016 йил 2 ноябрь куни Наманган вилояти сайловчилари билан учрашувда буюк тараққийпарвар ва маърифатпарвар Исҳоқхон тўра Ибратнинг халқимиз маънавий-маърифий юксалиши йўлидаги беқиёс хизматларига эҳтиром рамзи сифатида унинг номини абадийлаштириш, у кишига атаб замонавий боғ яратиш, ёдгорлик мажмуаси ва “Ибрат мактаби”ни ташкил қилиш ташаббусини илгари сурган эди.\nЭслатиб ўтамиз, мазкур мажмуа Шавкат Мирзёев ташаббуси билан ташкил этилган, 2017 йил июль ойидаги ташриф чоғида ҳам бу ердаги қурилиш ишлари кўздан кечирилган эди. Икки гектардан зиёд майдонни эгаллаган ушбу мажмуа сўлим боғ, музей ва мактаб-интернатни ўз ичига олган.\nШавкат Мирзиёев Исҳоқхон Ибрат номидаги хорижий тилларга ихтисослашган мактаб-интернатни кириб кўрди. Президентимиз бу мактабга алоҳида эътибор қаратаётгани бежиз эмас. Қайд этиш жоизки, ХIX асрда Тўрақўрғон заминида туғилиб ўсган Ибрат бобомиз дунёвий билимларни чуқур ўрганган зиёли бўлган, еттита тилни билган. “Олти тилли луғат”, “Хатлар мажмуи”, “Тарихи Фарғона”, “Тарихи маданият”, “Замон тарозуси" каби ўндан ортиқ илмий-тарихий ҳамда маърифий асарлар яратган. 1886 йилда замонавий мактаб очган. 1907 йилда эса янги “усули савтия” мактабини ташкил этиб, қишлоқ болаларини ўқитган.\nИсҳоқхон Ибрат ўлкамиздаги илк матбаачилардан бири сифатида, 1908 йил Оренбург шаҳридан литографик машина сотиб олиб, уни Оренбургдан Қўқонгача поездда, Қўқондан Тўрақўрғонга туяларга ортиб, катта машаққатлар билан олиб келган ва ўз ҳовлисида “Исҳоқия босмахонаси”ни ташкил қилган. Бу босмахона ўтган асрнинг 60-йилларигача фаолият кўрсатиб келган ва у ерда ўтган давр мобайнида бир қатор илмий-маърифий китоб ва рисолалар, миллий газеталар чоп этилган, уларни тарқатиш учун Фарғона водийси бўйлаб ўнлаб китоб дўконлари ташкил этилган.\nШавкат Мирзиёев шундай маърифатпарвар аллома номи билан аталувчи мактаб ҳар томонлама намунали бўлиши, бир нечта хорижий тилларни билган замонавий кадрларни тарбиялаши зарурлигини таъкидлади.\n«- Тил билиш бу - бойлик. Тил билган инсон дунёни билади, ҳеч қачон кам бўлмайди. Ота-боболаримиз шундай бўлган, бу бизнинг қонимизда бор. Ёшларимизда шундай интилишни уйғотишимиз керак», - деди Шавкат Мирзиёев.\nМактабда инглиз, немис, француз, рус, араб, хитой, корейс тиллари филологияси ўқитилади. Ўзбекистон давлат жаҳон тиллари университети, Тошкент давлат шарқшунослик институти, Тошкент давлат ўзбек тили ва адабиёти университети билан ҳамкорлик йўлга қўйилади. Дарс жараёнига чет эллик кўнгиллилар ҳам жалб этилади.\nМамлакатимиз етакчиси Ибрат мактабини аъло баҳоларга битирган ўғил-қизларни олий ўқув юртларига имтиҳонсиз қабул қилиш ва грант асосида ўқитиш бўйича топшириқ берди.\nПрезидентимиз Исҳоқхон Ибрат музейи билан танишди. Мажмуадан ўрин олган айвонда вилоят зиёлилари, нуронийлар билан мулоқотда бўлди.\nАбдусалом отанинг ҳаёт йўллари ёшлар учун ибрат мактабидир\nУмрининг энг гуллаган даврини — ёшлик чоғларини оловли жанггоҳларда ўтказган Абдусалом ота Раҳмонов ҳам бугун элу юртимиз ардоғида.\nўқиганлар олийгоҳга мактабида кирадилар имтиҳонсиз Ибрат


Рустам Ашурматов нима учун "Гвангжу"ни танлаганини тушунтириб берди 1-12-2021, 23:30 | Zamin.uz\n22:26 / 08.02.2019\n- Раҳмат айтадиган мураббийларим жуда ҳам кўп. Тоғам Бахтиёр Ашурматовга, Миржалол Қосимовга, Сергей Лушанга, Равшан Ҳайдаровга ва албатта ёшликдаги биринчи мураббийларимга миннатдорличилигимни бидираман. Улардан кўп нарсалар ўргандим ва ўрганишда давом этаяпман. Ҳозирда худога шукр барча ишлаган мураббийларим билан алоқам яхши.\nЯнгиликлар » Спорт » Рустам Ашурматов нима учун "Гвангжу"ни танлаганини тушунтириб берди


Марио Варгас Льоса (1936; Перу) | www.ziyouz.uz\nБош саҳифа Жаҳон насри онлайн антологияси Марио Варгас Льоса (1936; Перу)\nРубрика: Марио Варгас Льоса (1936; Перу)\nМарио Варгас Льоса (Jorge Mario Pedro Vargas Llosa) – перулик ёзувчи, драматург, публицист ва сиёсий арбоб. Унинг номи испанзабон адабиётини юксак рутбага кўтарган Хуан Рульфо, Карлос Фуэнтес, Хорхе Луис Борхес, Габриэль Гарсиа Маркес сингари сўз санъаткорлари қаторида эътироф этилади. Замонавий ва тарихий мавзудаги романлари Лотин Америкаси фикр аҳлига кучли таъсир кўрсатган.\n1936 йил 28 мартда Перунинг Арекипа шаҳрида дунёга келган. Ленсио Прадо номидаги ҳарбий билим юртида таҳсил олган. Аммо билим даргоҳидаги носоғлом муҳит боис, ўқишни ташлаб кетган. Таҳсилни Сан-Маркос ва Мадрид университетларида давом эттирган. Бир муддат Испания, Франция ва Англияда истиқомат қилган.\nАдиб “Шаҳар ва кўппаклар” (1963) деб номланган илк романи биланоқ тилга тушган. Автобиографик характердаги асарда Ленсио Прадо номидаги ҳарбий билим юртидаги зўравонликлар, навқирон авлоднинг ақлини майиб, туйғусини мажруҳ этаётган нобоп тартиблар фош этилган. Роман аламзада ҳарбийлар томонидан намойишкорона ёқилган, муаллифнинг ўзи ёмонотлиқ қилинган.\nXX асрда Лотин Америкаси халқлари синовли йилларни бошдан кечирди. Бирин-кетин ҳокимиятга чиққан мустабид ҳукмдорлар миллатлар бошига мислсиз кулфатлар солди. Кечмиш воқеаларни оғриқли қабул қилган ёзувчи инсон эрки, тафаккур ҳурлигини ҳимоя қилиб чиқди. “Яшил рангли уй” (1966), “Капитан Панталеон ва ҳожатбарорлар ротаси” (1973) асарларида ҳокимлар ва тобелар, золимлар ва мазлумлар мавзуси қаламга олинган. “Ибодатхонадаги мулоқот” (1969), “Қиёмат қўпганда” (1981), “Таканинг байрами” (2000) романларида эса мустабидлик тузумларининг анатомияси бадиий маҳорат билан чизиб берилган.\nАдиб 1990-йиллар бошида сиёсий арбоб сифатида майдонга чиқиб, “Демократик фронт”дан Перу президентлигига номзодини кўрсатди. Ўшанда Льоса ўз қарорини шундай изоҳлаганди: “Мени катта сиёсатга етаклаган куч шахсий амбициялар эмас. Асло! Мени миллат олдидаги бурчдорлик ҳисси сиёсатга йўллади. Барча жабҳаларда бўҳронни бошдан кечираётган мамлакатимга ёрдам бериш учун шу йўлни танладим. Бундай фавқулодда мушкул аҳволда ҳеч бир кўзи очиқ фуқаро сиёсатдан четда туролмайди”.\n… Президентлик сайловида муҳандис Альберто Фухиморига имкониятни бой бергач, ёзувчи яна қизғин ижодга қайтади. Кейинги йиллардаги изланишлар меваси сифатида “Сатанг қизнинг саргузаштлари” (2006), “Кельтнинг туши” (2010) романлари дунё юзини кўрди.\nАдиб ижодини чуқур ўрганган олим Кейт Букер фикрича, унинг романларида сеҳрли реализм, модернизм ва постмодернизм унсурлари қоришиб кетган; тиниқ қувваи ҳофиза, қудратли тахайюл ва кучли тафаккур эгаси бўлган муаллиф рамзу мажозларга бой асарлари билан жаҳон романчилиги ривожига катта ҳисса қўшган.\nДарвоқе, Льоса сеҳрли реализм йўналиши асосчиларидан бири Габриэль Гарсиа Маркес билан қадрдон дўст бўлган, Маркес прозаси бўйича салмоқли илмий асар ҳам ёзган. Аммо кейинроқ номаълум сабабларга кўра икки забардаст адибнинг орасига совуқчилик тушган…\nМарио Варгас Льоса – Испания қироллик академияси аъзоси, бир қатор нуфузли университетлар фахрий доктори. Ромуло Гальегос (1967), Шаҳзода Астурийский (1986), Сервантес (1994), Чино дель Дука (2008) номидаги халқаро мукофотлар соҳиби. Ҳокимият тузилмасини ҳамда инсоннинг исён, кураш ва мағлубиятини тасвирлашдаги маҳорати учун 2010 йили унга адабиёт бўйича Нобель мукофоти берилган.\nЧоп этилган 19.09.2019 30.06.2019 МуаллифZiyouz.uz\nГИЖЖА ҲАҚИДА ҲИКОЯТ Қимматли дўстим! Хатингизни ўқиб чиқдим, очиғини айтсам, жуда-жуда ҳаяжонландим, негаки, унда мен мамлакатни мустабид Одрия1 бошқараётган даврдаги, нурсиз ва диққинафас Лимада ўтган ўн тўрт-ўн беш яшар пайтларимни кўргандек бўлдим. Ўша кезлари Сизга ўхшаб мен ҳам кун келиб давоми…\nРукнларМарио Варгас Льоса (1936; Перу)\nМарио Варгас Льоса. Шумтакалар (қисса)\nI Куэльяр Шампанья мактабига келган йили биз – ўжар, ўта шўх, серғайрат, мўйлаби сабза урмаган, ҳамма нарсага қизиқувчан болалар эдик. Унда ҳали чекмас ва бошланғич синф ўқувчилари орасида урф бўлган калта иштонда юрар ҳамда эндигина тўлқинлар остига шўнғиб кириш ва давоми…


“Сенга ёлғон гапирибди, у яна қайтиб келади” - Hidoyat.uz\nАсосий саҳифа Мақолалар “Сенга ёлғон гапирибди, у яна қайтиб келади”\nЧоп этилди Iyul 2, 2020 “Сенга ёлғон гапирибди, у яна қайтиб келади”da fikr bildirishni o'chirish\nАбу Ҳурайра (розияллоҳу анҳу) ривоят қилади:\n“Расулуллоҳ (соллаллоҳу алайҳи ва саллам) менга Рамазон закотини, яъни фитр садақани қўриқлаб туришни топширдилар. Тунда бир одам келиб, закотга тушган озиқ-овқатлардан ҳовучлаб ола бошлади. Мен уни ушлаб: “Сени ҳозир Расулуллоҳ (соллаллоҳу алайҳи ва саллам) ҳузурларига олиб бораман”, дедим. У: “Муҳтожман, бола-чақам кўп, фақирман”, деб муҳтожлигидан шикоят қилди. Раҳмим келиб қўйиб юбордим. Эрталаб Расулуллоҳ (соллаллоҳу алайҳи ва саллам) менга: “Эй Абу Ҳурайра, кечаси сен қўлга туширган одам нима қилди?” деб сўрадилар. Мен: “Эй Аллоҳнинг набийи, у жуда муҳтожлиги ва бола-чақаси кўплигидан шикоят қилди. Раҳмим келиб, қўйиб юбордим”, дедим. Расулуллоҳ (соллаллоҳу алайҳи ва саллам): “У сенга ёлғон гапирган, яна қайтиб келади”, дедилар. Иккинчи кечаси яна ўша киши келиб, озиқ-овқатлардан ҳовучлаб ола бошлади. Мен уни ушлаб олдим-да: “Энди қайтиб келмасанг керак, деб ўйлаган эдим, аммо кўриб турибман, яна келибсан. Ҳозир сени Расулуллоҳ (соллаллоҳу алайҳи ва саллам)нинг ҳузурларига олиб бораман”, дедим. У яна худди кечаги гапларини такрорлади. Раҳмим келди, қўйиб юбордим. Эрталаб Расулуллоҳ (соллаллоҳу алайҳи ва саллам) яна: “Эй Абу Ҳурайра, кечаси қўлга туширган асиринг нима қилди?” деб сўрадилар. “Эй Аллоҳнинг набийи, у жуда муҳтожлиги ва бола-чақасининг кўплигидан шикоят қилди. Раҳмим келиб, яна қўйиб юбордим”, дедим. Расулуллоҳ (соллаллоҳу алайҳи ва саллам): “Лекин у сени алдаган”, дедилар. Мен уни учинчи марта пойлаб турдим. У яна келиб, озиқ-овқатлардан ҳовучлаб олишни бошлади. Тутиб олдим. “Бу учинчи кеча келишинг, сени келмайди, деб ўйлайману, аммо сен қайтиб келаверяпсан. Ҳозир сени Расулуллоҳ (соллаллоҳу алайҳи ва саллам)нинг ҳузурларига олиб бораман”, дедим. У айтди: “Мени қўйиб юбор, сенга шундай сўзлар ўргатайки, Аллоҳ у туфайли сенга наф етказади”. “Қандай сўзлар экан?” дедим. У: “Агар ўрнингга ётсанг, Оятул курсини бошидан охиригача қироат қил, шунда Аллоҳ ҳузуридан бир ҳимоячи келиб, сени кечаси билан ҳимоя қилади, эрталаб уйғонгунингча ҳатто шайтон ҳам сенга яқин келолмайди”, деди. Кейин мен уни қўйиб юбордим. Эрталаб Расулуллоҳ (соллаллоҳу алайҳи ва саллам) яна: “Эй Абу Ҳурайра, кечаси қўлга туширган асиринг нима бўлди?” деб сўрадилар. Мен айтдим: “Эй Аллоҳнинг набийи, бир нарса ўргатди, ўша нарса билан Аллоҳ менга фойда беради, деб ўйлаб қолдим”. Расулуллоҳ (соллаллоҳу алайҳи ва саллам): “У нима экан?” дедилар. “У менга: “Агар ўрнингга ётсанг, Оятул курсини бошидан охиригача ўқи, шунда Аллоҳ ҳузуридан бир ҳимоячи келиб, сени кечаси билан ҳимоя қилади, эрталаб уйғонгунингча ҳатто шайтон ҳам сенга яқин келолмайди”, деди”, деб жавоб бердим. Расулуллоҳ: “Ўзи ёлғончи бўлса ҳам, бу сафар сенга рост айтибди. Эй Абу Ҳурайра, уч кечадан бери ёлғон сўзлаётган кишининг кимлигини биласанми?” деб сўрадилар. “Йўқ”, дедим. Расулуллоҳ: “У шайтон эди”, дедилар”.\n Имом Бухорий “Ваколат китоби”, “Бирор нарсани қўриқлаш ваколатини олган киши… боби”да ривоят қилган (2311- рақам). “Қуръон фазилатлари китоби”да ҳам ривоят қилинган (5010- рақам).


Сирғалида 4 нафар аёл ўғрилик устида қўлга тушди\n22:20 / 29.11.2015\nДилноз, Азиза, Ойпопук ва Гули исмли дугоналар моддий қийинчиликлардан чарчаб, ўғриликка қўл уришди, аммо биринчи ҳаракатдаёқ қўлга олинишди. Бу ҳақда “Огоҳ” нашри ёзмоқда.\nАйтилишича, ёшлар гуруҳ тузиб, Зилола исмли ўзига тўқ аёлнинг уйига ўғриликка киришга қарор беришган. Зилоланинг қачон кетиб, қачон келишини кузатиб билиб, бир куни хонадон бўшлигида келишган. Калит танлаш йўли билан эшикни очиб, у ерга киришган.\nТалончилар хонадондан 300 минг сўмлик пальто, 250 минг сўмлик куртка, 500 минг сўмлик кўйлаклар, 400 минг сўмлик газламалар, 400 минг сўмлик оёқ кийимлари, 400 минг сўмлик дастурхонлар, 300 минг сўмлик пар кўрпаларни олиб чиқиб кетишган.\nБу шубҳали ҳаракатни кўрган қўшнилар 102га хабар беришган. Воқеа жойига етиб келган милициячилар ўғриларни қўлга олишди.


Тошкент вилоятида одам савдоси жиноятининг олди олинди\n27 Январ 2021 йил 437\nФарғона вилоятида яшовчи икки аёл моддий манфаат орттиришни мақсад қилиб, осон, аммо инсоният табиатига хос бўлмаган йўлини танлаб жиноят кўчасига кирган. Она 3 яшар боласини 4 000 минг АҚШ долларига сотмоқчи бўлди. Бу унинг учун биринчи ҳолат эмас.\nЎзбекистон республикаси ИИВ ҳамда Тошкент вилояти ИИББ Одам савдоси ва ноқонуний миграция қарши курашиш ходимлари ҳамкорлигида жорий йилнинг 24 январь куни ўтказилган навбатдаги тезкор тадбир давомида, Фарғона вилояти Қўқон шаҳрида яшовчи, 1980 йилда туғилган Малика Қурбонова (исми шарифи ўзгартирилган) Қўқон шаҳрида яшовчи таниши 1978 йилда туғилган Зайнаб Холова билан биргаликда (исми шарифи ўзгартирилган) Нурафшон шаҳрига келиб Қурбонованинг 2018 йилда туғилган ўғли (А.А.) ни шартли харидорга 4 000 АҚШ доллари эвазига сотаётган вақтида ушланган.\nОлиб борилган дастлабки суриштирув ишлари давомида М.Қурбонова аввал хам шу каби ҳолатни содир этиб, учинчи фарзанди 2016 йилда туғилган ўғли (М.Қ.)ни моддий манфаат эвазига бериб юборганлиги аниқланган.\nҲозирда мазкур ҳолат юзасидан Тошкент вилояти ИИББ ҳузуридаги Тергов бошқармаси томонидан фуқаролар М.Қ. ва З.Қ.ларга нисбатан Ўзбекистон Республикаси ЖКнинг 135-моддаси билан жиноят иши қўзғатилган. Дастлабки тергов ҳаракатлари олиб борилмоқда.\nВоқеа жойидан олинган тезкор тасвирлар, ҳолат юзасидан гумонланувчилар берган интервью ҳамда ҳодисага тўлиқ изоҳ тез орқада видео лавҳа кўринишида эълон қилинади.


» Бошкалар » «Қизилқум» - «Навбаҳор». Превью\nСуперлиганинг 22-турида жамоамиз Навоийда «Қизилқум» жамоаси меҳмони бўлади.\nБу икки клубнинг йўллари чемпионат ўйинларида 41 бор кесишган. Ўзаро ўйинларда вакилларимиз 16 марта, навоийликлар 14 марта зафар қучган. 11та баҳсда ғолиб аниқланмаган.\nТўплар нисбати эса “Навбаҳор” фойдасига. “Лочинлар” шу кунга қадар ўзаро ўйинларда 53та тўп киритиб ўз дарвозаларидан 45 марта тўп олиб чиқишган. Ўзаро ўйинларда “Навбаҳор” «Қизилқум»дан олии очко кўп жамғарган: 59-53.\n28.06.2019 «Қизилқум» - «Навбаҳор» 1:2\nЎзаро ўйинлар ҳақида факт: Бу жамоалар ўртасидаги “Қизилқум” майдонида ўтган ўйинларда 5 марта дуранг қайд этилган. 10 марта “Қизилқум”, 5 марта “Навбаҳор” ғалаба қозонган.\n2 ноябрь, 18:00


Саудия Арабистони уч йиллик конфликтдан сўнг Қатар билан чегараларини очди\n23 октябр 2021, Тошкент вақти: 23:05\nСаудия Арабистони қироли Салмон ва валиаҳд шаҳзода Муҳаммад бин Салмон.\nСаудия Арабистони 2017 йилнинг ёзидан бери ёпиқ қолаётган Қатар билан ер усти, ҳаво ва денгиз чегараларини 4 январь куни қайта очди.\nЧегаралар очилгани тўғрисида Қувайт Ташқи ишлар вазирлиги маълум қилди. Қувайт Саудия ва Қатар ўртасидаги музокараларда воситачи бўлган.\nРасман билдирлишича, Қатар амири 5 январь куни Саудия Арабистонида ўтадиган Форс кўрфази давлатлари саммитида иштирок этади.\nСаммит доирасида Саудия Арабистони, Бирлашган Араб Амирликлари, Баҳрайн ва Миср Қатар билан муносабатларни яхшилаш шартномасини имзолаши кутилмоқда. Мазкур саммитда АҚШ расмийлари, жумладан, президент Трампнинг маслаҳатчиси Жаред Кушнер иштирок этади.\n2017 йилда бу тўрт давлат Қатар билан дипломатик алоқаларни узган эди. Ўшанда Қатар террорчиликни ва Эронни қўллаб-қувватлаётганликда айбланган эди. Аммо Қатар бу айбловларни инкор қилган.\nСаудия Арабистони, Бирлашган Араб Амирликлари, Баҳрайн ва Миср Қатарга 13та шарт қўйган. Қатар бу шартларни бажаришдан бош тортган. Шундан сўнг Қатар билан алоқалар музлатиб қўйилганди.


Ўзбекистонда яна битта кодекс қабул қилинди | NORMA.UZ\n25.06.2019 йилдаги «Ўзбекистон Республикасининг Сайлов кодексини тасдиқлаш тўғрисида»ги ЎРҚ–544-сон Қонун эълон қилинди.\nЭслатиб ўтамиз, Президент 2017 йилдаёқ ягона Сайлов кодексини қабул қилиш зарурлиги ҳақида гапирган эди. Ушбу йўналишдаги иш 2018 йилги Давлат дастурига киритилган эди. Ўтган йилнинг ноябрь ойида Сайлов кодекси ишлаб чиқилгани маълум бўлди, давлатимиз раҳбари уни демократик принциплар ва халқаро стандартларга жавоб беришини эътироф этди (6.11.2018 йилдаги ПҚ–4004-сон қарорга қаранг). Ҳужжат Қонунчилик палатаси томонидан жорий йил 18 февралда қабул қилинди, Сенат томонидан 28 февралда маъқулланди.\nКодексда қайд этилган сайлов жараёнидаги асосий ўзгартиришлар ҳақида батафсил – бу ерда. Ҳужжат соҳани кўп сонли норматив ҳужжатлар билан фрагментар равишда ҳуқуқий тартибга солишдан воз кечиш имконини беради. Кодекс улардаги нормаларни ўзида жамлади ва тизимлаштирди, шу муносабат билан 20 дан ортиқ ҳужжатлар тўлиқ ёки қисман ўз кучини йўқотди.\nМасалан, «Ўзбекистон Республикаси Президенти сайлови тўғрисида», «Ўзбекистон Республикаси Олий Мажлисига сайлов тўғрисида», «Халқ депутатлари вилоят, туман ва шаҳар Кенгашларига сайлов тўғрисида», «Фуқаролар сайлов ҳуқуқларининг кафолатлари тўғрисида», «Ўзбекистон Республикаси Марказий сайлов комиссияси тўғрисида»ги ва бошқа қонунлар ўз кучини йўқотди.\nСайлов кодексининг матни кейинчалик Олий Мажлис палаталари Ахборотномаси ва Ўзбекистон Республикаси қонун ҳужжатлари тўпламида эълон қилинади. У билан nrm.uz сайтида ҳам танишиш мумкин.\nҚонун «Халқ сўзи» газетасида чоп этилган ва 26.06.2019 йилдан кучга кирди.


Тошкент вилоятидан Қорахонийлар даврига оид хазина топилди(фото) - Darakchi\nТошкент вилоятидан Қорахонийлар даврига оид хазина топилди(фото)\nМОЗИЙДАН САДО 19.04.2021, 17:11\nТеглар: Қорахонийлар даври, хазина\nТошкент вилояти Оққўрғон туманида 427 дона мис тангалар жамланмаси топилди. Бу ҳақда Фанлар академияси ахборот хизмати хабар берди.\nМаълум қилинишича, тангалар туманнинг Шоҳрухия маҳалла фуқаролари йиғини Ҳосилдор маҳалласининг жанубидаги Сирдарёнинг ўнг қирғоғида жойлашган Шоҳрухия археологик ёдгорлигининг дарёга туташ жарлигидан шу ерли фуқаро томонидан топилган. Топилма кўкимтир тусга кириб қолган бўлиб, тангалар жамланмаси мато қопча ичига солинган бўлган. Қопча тангалар олинаётган пайтида титилиб, кукунга айланиб кетган.\nТопилма ҳақидаги мурожаат академияга хабар қилингач, 18 апрель, якшанба куни илмий жиҳатдан ўрганиш мақсадида Институтга олиб келинган. Кўринишидан занг босиб, кўкимтир тусга кириб қолган мис тангаларнинг бир нечтаси тозаланган. Ўрганишлар натижасида уларнинг оғирлиги 4 граммдан, диаметри 31–33 миллиметрдан иборат эканлиги аниқланган. Шунингдек, тангаларнинг ҳар иккала томонига бўртма шаклида араб ёзувида матнлар битилиб, безаклар туширилган. Олд томонига қавариқ кўринишдаги икки қаторли, саккиз қиррали геометрик шаклли ҳошия ичига араб ҳарфларидаги «لا اله الا / الله محمد / رسول» – «Аллоҳдан ўзга илоҳ йўқ, Муҳаммад Аллоҳнинг расули» сўзлари битилган.\nҲошиядан ташқарида, танганинг четига ҳам айланасига араб ҳарфларида сўзлар ёзилган бўлиб, улар ўчиб кетгани сабаб нималар ёзилганини аниқлашнинг имкони бўлмаган. Танганинг орқа томонига ҳам қавариқ кўринишда икки қатор ҳалқа ичига нуқтачалар туширилган бўлиб, ҳошия ичига тўрт томонидан ташқарига баргсимон безатилган квадратча ичига эса арабий ҳарфларида «ارسلاب / خاقان?» — «? Арслон хоқон» сўзлари битилган. Танганинг бу томонидаги ҳошия ташқарисидаги арабий ҳарфлар чекилган ёзувлар ҳам ўчиб кетган.\nМаълумот ўрнида, мазкур танганинг зарб этилиш даври Қорахонийлар ҳукмдори Арслонхон Муҳаммад ибн Сулаймон (?-1130/1131) номи билан боғлиқ бўлиб, у 1102–1130 йилларда Мовароуннаҳрни бошқарган. Танганинг зарб этилиш даври унда қайд этилган Арслон хоқон номи орқали ўз тасдиғини топади. Танганинг таҳлили ўша даврда бу ҳукмдор «Арслон хоқон» деб номланганини ифодалайди. Бу маълумот ҳам тарихни ойдинлаштириш учун муҳим далил ҳисобланади.\nТопилмалар аниқланган Шоҳрухия ёдгорлиги милодий I асрлардаёқ мустаҳкам бошқарув тизими, яъни қароргоҳ – арк ва аҳоли яшайдиган қисм – шаҳристондан иборат шаҳар бўлган. IX-ХII асрларда шаҳар ривожланиб, Банокат номи билан машҳур бўлган ва шу ном билан тангалар ҳам зарб қилинган. Мўғуллар даврида вайрон этилгач, Амир Темур даврида қайта тикланиб, Шоҳрухия номини олган. Маълумотларга кўра, ХVIII асрларга келиб ёдгорлик яна харобага айланган. Ушбу шаҳар ўз вақтида жанубдан Тошкент воҳасига кириб келинадиган карвон йўлини ва Туроннинг шимолий ўлкалари назорат қилинадиган қўрғон-шаҳар вазифасини бажарган. Шаҳарнинг ўша давр аҳолиси орасидаги савдогар ёки амалдорлар бу топилган тангаларнинг эгаси бўлиши эҳтимоли мавжуд.


1 гектардан 55-60 тоннагача ҳосил олиш мумкин. Description TOPSeeds селекцияси, Италия Ўрта эртаки тарвуз нави бўлиб, пишиб етилиш муддати 80-85 кун. Мевалари бир хил кўринишд� ...\n(Кримсон Свит ) Тарвузи\n1 гектардан 50-60 тоннагача ҳосил олиш мумкин. Description Кримсон Свит Европа ва Осиёда энг машҳур 80-85 кун мобайнида пишиб етиладиган Кримсон Свит туридаги тарвуз. Ме ...\n1 гектардан 25-35 тоннагача ҳосил олиш мумкин. Description Эртапишар тухум шаклли жуда ширин нав тури. Палаги ўрта. Вазни ўртача 3-4 килога етади. Кўриниши силлиқ тири ...\n(Super Krimson F1) Тарвузи\n1 гектардан 45-55 тоннагача ҳосил олиш мумкин. Description Super Krimson F1 тарвузининг ўртача вазни 8-10 кг бўлиб, эллипс шаклига эга дурагай. 80-85 кунда етилади. Уруғлари майда, ...


Бисмиллаҳир роҳманир роҳийм! Эркак бўлсин, аёл бўлсин, унинг жинсий хоҳишини қондиришнинг шаръий никоҳдан бошқа ҳалол йўли йўқ. Расулуллоҳ соллаллоҳу алайҳи ва саллам никоҳга қодир бўлмаган йигитларга рўза тутишни тавсия этганлар. Лекин бу бутун умр эмас, вақтинча – никоҳга қодир бўлгунга қадар қўлланадиган усул.\nДемак, сиз айтган истак фақат никоҳ йўли билан қондирилади. Бунинг бошқача усуллари борлигини билмайман. Валлоҳу аълам!


ҚҚС тўлаш муддатини узайтириш тартиби белгиланди\n11.02.2020 15:09 0 1587\nҲукумат қарори билан товарлар (ишлар, хизматлар)ни импорт қилишда қўшилган қиймат солиғи тўловчилар учун қўшилган қиймат солиғини тўлаш муддатини узайтириш тартиби тўғрисидаги низом тасдиқланди. Бу ҳақда «Ҳуқуқий ахборот» хабар берди.\nҚарорга мувофиқ, 2020 йил 1 октябрга қадар товарлар (ишлар, хизматлар)ни импорт қилишда ҚҚС тўловчилар учун ҚҚСни тўлаш муддатини узайтириш жараёни автоматлаштирилади.\nҚарор билан тасдиқланган низомга кўра, ҚҚСни тўлаш муддатини узайтириш имкониятига эга бўлиш учун солиқ тўловчи давлат божхона хизмати органига ариза ва ҚҚС тўланиши таъминланишини тасдиқловчи ҳужжатни тақдим этади.\nДавлат божхона хизмати органи ҚҚСни тўлаш муддатини узайтириш имкониятини бериш ёки уни рад этиш тўғрисидаги қарорни 5 иш кунида қабул қилади.\nМуддатни узайтириш имконияти берилиши рад этилганда солиқ тўловчи 1 иш куни ичида рад этиш сабаблари кўрсатилган ҳолда ёзма равишда хабардор қилинади.\nМаълумот учун, Президентнинг 2019 йил 27 июндаги фармонига мувофиқ илгари берилган имтиёзларни бекор қилиш бўйича ҚҚС тўловчиларга товарларни олиб киришда, шунингдек, ишлар (хизматлар)ни импорт қилишда ҚҚС бўйича имтиёз ўрнига 120 кунгача бўлган муддатга ҚҚС тўлашни кечиктириш механизмларидан фойдаланиш белгиланган.\nИқтисодиёт Низом ҚҚС\nИқтисодиёт 17/09, 17:30\nТашқи қарз: эр ер сотмайди!\nИқтисодиёт 15/09, 16:15\nЎзбекистон (ташқи) қарзи: ҳушёрликка чақиришми ёки ваҳима уруғини сочиш?\nИқтисодиёт 14/09, 16:32\nИкки оғиз яна қарз ҳақида


Америка ОАВлари Россиянинг бешинчи авлод сув ости кемалари имкониятларига яна бир бор баҳо беришди. Улар ўзлари учун тасалли бермайдиган хулосага келишди.\nТОШКЕНТ, 9 июн — Sputnik. Сергей Ильин. АҚШда очиқ ҳарбий маълумотларнинг таҳлилини одатда The National Interest журнали олиб боради. Унинг нашрларини кўпинча бошқалар "кўчиради". Ва кейин АҚШ мудофаа бюджетини оширишни қўллаб-қувватлайдиган сиёсатчи ва ҳарбийлар бонг уради. Бу шунчаки одат тусига кирган.\nБу сафар аналитик нашр эътиборини истиқболли "Хаски" ва "Лайка" сув ости кемаларига қаратди. The National Interest маълумотларига кўра, агар Россия ушбу техникаси серияли ишлаб чиқаришга топширилса, у ҳар қандай кемага, шу жумладан авиаташувчиларига жиддий таҳдид солади.\nСувости кемаларини кузатиб бориш қийин, улар улкан зарба кучига эга. Интеллектуал бошқарув тизимларининг хусусиятлари ҳақида гапиришга ҳали эрта, аммо улар кемаларда бўлиши аниқ. Кузатувчилар фикрига кўра, Россия мудофаа саноатининг бундай ютуқларига "ишониш қийин", аммо уларни Вашингтон яққол тан олгиси келмаяпти.\n"Хаски" тўртта ракета ускуналари билан жиҳозланади, уларнинг ҳар бири турли мақсадлардаги тўрт ҳил ракетага мўлжалланган.\nБундан ташқари, сувости кемасида ихчам ракета тизими ўрнатилади, у яқин масофадаги нишонларга зарба беришга мўлжалланган. Бундан ташқари, тортиб сурилиб чиқариладиган ва тортиладиган гидролокаторлар.\n"Лайка", материал муаллифлари ёзганидек, замонавий композит материаллардан, шу қатори винтлари ҳам, ясалган бўлади. Ва улар бунга ишониш мумкин эмаслигини қўшиб ўтадилар. The National Interest бешинчи авлод Россия кемалари қурол ва локацион тизимлари борасида олдинги лойиҳалардан анча устун деган хулосага келди. Улар денгиз флотида ўнлаб йиллар давомида хизмат қилишлари ва замонавий бўлиб қолишлари мумкин.\nБироқ, тўртинчи авлод кемалари ҳам потенциал душман учун ҳақиқий хавф туғдиради. Масалан, "Князь Владимир"нинг аввалгиларга нисбатан шовқин даражаси анча паст. Хорижий кузатувчиларнинг таъкидлашича, Россия катта ҳажмли сув усти кемаларини қуришдан воз кечмоқчи, аммо асосий йўналиш - ядровий сув ости кемаларини лойиҳалаш ва қуриш ишларини давом эттиради.


Халқаро янгиликлар, 27 январ 2007\n18 август 2019, Тошкент вақти: 22:16\nДушанба куни йўқолиб қолган ўзбекистонлик ҳуқуқ ҳимоячиси Умида Ниёзова ҳибсда сақланаётгани маълум бўлди.\nХабарларга кўра, айни пайтда Тошкент транспорт прокуратурасида ҳибсда ушлаб турилган У.Ниёзовага нисбатан Ўзбекистон Жиноят кодексининг икки банди бўйича жиноят иши қўзғатилган ва тергов жараёни бошланган. Бироқ ҳозирча ҳуқуқ ҳимоячиси нимада айбланаётгани маълум эмас.\nҚирғизистон президенти Қурманбек Бақиев бош вазир лавозимига қишлоқ хўжалиги вазири Азим Исабеков номзодини тақдим этди.\n25 январь куни Қирғизистон парламенти бош вазир лавозимига тақдим этилган Феликс Қулов номзодини иккинчи марта рад этгандан сўнг Қ.Бақиев бу вазифага бошқа номзодни тавсия қилиши маълум бўлган эди. Маълумоти иқтисодчи бўлган Азим Исабеков президентнинг яқин сафдошларидан бири экани айтилмоқда.\nБағдоднинг мол бозорида бомба портлаши оқибатида 13 киши ҳалок бўлди, 30га яқин одам жароҳатланди.\nЖорий ҳафта мобайнида жангарилар нишонига айланган Бағдод бозорларида амалга оширилган қўпорувчиликлар туфайли 90га яқин фуқаро нобуд бўлган, тахминан 150 киши жароҳатланган.\nЛиван пойтахти Байрутда пайшанба кунги зўравонликлардан сўнг жорий этилган коммендантлик соати 26 январь куни бекор қилинди.\nЗўравонликлар 25 январь куни Байрутдаги Араб университетида Ливан ҳукумати тарафдори бўлган суннийлар ва мухолифатдаги “Ҳизбаллоҳ” тарафдори бўлган шиа талабалар ўртасида бошланган эди. Кейинроқ зўравонликлар Байрут кўчаларига ҳам ёйилди. Юз берган тартибсизликлар оқибатида тўрт киши нобуд бўлган, 150дан ортиғи жароҳатланган эди. Мамлакат телевидениесида телефон орқали чиқиш қилган “Ҳизбаллоҳ” раҳбари Ҳасан Насрулло мамлакат аҳолисини осойишталикка чақирди.\n“Мен барча фуқароларни, барча партия вакилларини тартиб сақлашга чақираман. Кўчаларни тозалаб, Ливан ҳарбийларининг буйруқларига бўйсунган ҳолда ўз уйингизга қайтишингизни сўрайман”, - деди Ҳ.Насрулло.\n26 январь куни Россия президенти Владимир Путин Ҳиндистонда Республика кунига бағишланган байрам тадбирларида иштирок этди.\nБайрам муносабати билан уюштирилган парадда Ҳиндистон армиясининг пиёда қўшинлари ва ҳарбий авиацияси қатнашди. Унда намойиш этилган қуролларнинг аксарияти Россиядан сотиб олинган. Ахборот агентликлари хабарларига кўра, байрам чоғида тартибни сақлаш учун Деҳлига қўшимча хавфсизлик кучлари киритилган.\n26 январь куни Брюсселда НАТОга аъзо давлатлар ташқи ишлар вазирларининг Афғонистон масаласига бағишланган анжумани бўлиб ўтди.\nУнда Афғонистонга кўмак бериш ва толибларга қарши кураш масаласи муҳокама этилди. НАТО матбуот хизмати ходими Жеймс Апатурайнинг маълум қилишича, АҚШнинг келаси икки йил мобайнида Афғонистонга 11 миллиард доллар миқдорида кўмак кўрсатиш режаси НАТОга аъзо давлатлар вакиллари томонидан олқишланган.\n“Ўз навбатида, НАТО Афғонистонни қайта тиклаш ишларига астойдил бел боғлашини маълум қилди”, - деди Ж.Апатурай ва альянс.\nАфғонистондаги қўшинлари сонини ҳам оширишни режалаштираётганини билдирди. Афғонистонга юборилажак қўшинлар сони НАТО мудофаа вазирларининг февраль ойида Испанияда бўладиган учрашувидан сўнг эълон қилинади.\nАфғонистон жанубида НАТО ҳарбий авиацияси “Толибон” жангарилари таянч нуқталарига зарба берди.\nНАТО баёнотида айтилишича, ҳаво зарбаси оқибатида толибларнинг Ҳилманд вилоятида яшириниб юрган дала қўмондони ва унинг юқори лавозимли сафдошлари ўлдирилган ва жангарилар базаси бутунлай йўқ қилинган. Бироқ мазкур баёнотда толибларнинг неча жангариси ўлдирилгани ва дала қўмондонининг исми ошкор этилмади. “Толибон” эса бу баёнотга ҳозирча ўз муносабатини билдиргани йўқ. Покистонга яқин бўлган Пактика вилоятида рўй берган отишмалар чоғида ҳам ўн жангари йўқ қилингани айтилмоқда.\nАфғонистон парламенти депутати Ислом Муҳаммадий суиқасд қурбони бўлди.\nКобул расмийларининг билдиришича, депутат Кобулда жойлашган масжиддан чиқаётган пайтда унга ҳужум қилинган. Ҳужум оқибатида Ислом Муҳаммадийнинг тан соқчиси жароҳатланган.\nАфғонистон ташқи ишлар вазири Додфар Спанта “Толибон” ҳаракати уч йил ичида йўқ қилинишига ишонч билдирди.\nУ бунинг учун Покистон ҳукумати чегарадан ўтаётган жангариларни тўхтатиши кераклигини айтди.\n“Агар барча имкониятларни биргаликда ишга солсак ва Покистон тарафи мазкур жараёнда фаол ҳамкорлик қилса, икки- уч йил ичида “Толибон” муаммосига чек қўйишнинг имкони бор, деб ўйлайман. Бунинг учун муштарак стратегия бўлиши даркор”, - деди Д.Спанта.\nВазир мамлакатни қайта тиклаш учун Афғонистонга қўшимча халқаро кўмак жалб этилиши кераклигини ҳам билдирди. Шунингдек, у “Ал-Қоида” раҳбари Усама бин Лодин Афғонистонда яшириниб юргани ҳақидаги иддаоларни рад этди.\nОзарбойжон полицияси Бокуда мухолифатнинг норозилик намойишини тарқатиб юборди.\nХабарларга кўра, ҳукумат расмийлари намойиш ўтказишга рухсат бермаганига қарамай, “Озодлик” ҳаракати фаоллари пойтахт кўчаларида тўпланган. Янги йилдан сўнг мамлакатда коммунал тўловлар миқдори ортиб кетиши мазкур намойишларга сабаб бўлган. Полиция 15га яқин намойишчини ҳибсга олган.\nЧехияга сафар қилаётган Германия канцлери Ангела Меркел Прага расмийлари билан Европа Иттифоқининг янги конституцияси борасида музокаралар олиб боради.\nЕИнинг янги конституцияси иттифоқнинг 18 давлати томонидан ратификация қилинган, бироқ 2005 йилда Франция ва Нидерландия фуқаролари унга қарши овоз берган эди. Конституция кучга кириши учун у ЕИнинг барча аъзолари томонидан маъқулланиши шарт.\nФранциялик машҳур футбол юлдузи Мишел Платини 26 январь куни УЕФА президенти этиб сайланди.\n51 ёшли М.Платини швециялик Леннарт Йохансон ўрнини эгаллайди. Л.Йохансон УЕФАга 1990 йилдан буён раҳбарлик қилиб келган. Ўтмишда йилнинг энг яхши футболчиси мукофотини уч маротаба қўлга киритган М.Платини УЕФА раҳбарлигига сайланган ягона футболчидир.\nЛиван пойтахти Байрутда пайшанба куни юз берган тартибсизликлар оқибатида тўрт одам нобуд бўлди, 150дан ортиғи жароҳатланди.\nШу боис Ливан полицияси пойтахтда коммендантлик соати жорий қилди. Зўравонлик Байрутдаги Араб университетида Ливан ҳукумати тарафдори бўлган суннийлар ва мухолифатдаги “Хизбаллоҳ” тарафдори бўлган шиа студентлар ўртасида бошланди. Кейинроқ зўравонликлар Байрут кўчаларига ҳам тарқалди. Тартибсизликни тўхтатиш учун Ливан армияси қисмлари танклар мадади билан огоҳлантирувчи ўт очди. Чоршанба куни Ливан полицияси ва мухолифат тарафдорлари ўртасида содир бўлган тўқнашувда камида уч одам нобуд бўлган ўнлаб одам жароҳатланган эди.\nАҚШ Афғонистонга кўрсатилаётган молиявий ёрдам ҳажмини кўпайтиришни режаламоқда.\nДавлат котиби Кондолиза Райсга кўра, АҚШ президенти Жорж Буш Афғонистонда хавфсизликни таъминлаш ва тараққиёт лойиҳаларини молиялаштириш учун 10,6 миллиард доллар маблағ ажратилишини сўраб Конгрессга мурожаат қилади. Райснинг билдиришича, бу маблағнинг 8,6 миллиард доллари Афғонистон хавфсизлик кучларини тайёргарликдан ўтказиш ва уларни зарурий анжомлар билан таъминлашга, қолган икки миллиард доллар маблағ эса Афғонистонни қайта тиклаш лойиҳаларини амалга ошириш ишларига сарфланади. Айни пайтда, АҚШ Мудофаа вазирлиги тахминан уч минг 200 аскардан иборат 10-Тоғ дивизиясининг 3-бригадаси белгиланган муддатдан тўрт ой кейин Афғонистондан олиб чиқилишини маълум қилди. Бу 25 январ куни НАТО Ташқи ишлар вазирларининг Брюссел учрашуви бошланишидан олдин эълон қилинди.\nАҚШ генерали Вашингтон расмийлари Польша ва Чехияга ўрнатишни хоҳлаётган ҳаво ҳужумидан мудофаа системаси Россияга қаратилмаганини айтди.\nАҚШ Ҳаво кучлари генерали, Ракета ҳужумидан мудофаа агентлиги раҳбари Генри Оберингга кўра, бу система Эрон ёки “ғараз ниятли” давлатнинг узоқ масофага учувчи ракеталарини уриб туширишга мўлжалланган. АҚШ ҳарбийлари Польша ҳудудига ерга ўрнатиладиган 10та ракета, Чехияга эса ўта замонавий радар станцияси қуришни режалаган. Польша ва Чехия расмийлари бу борада АҚШ билан музокара бошлашга розилик билдирган.\nКобулда Афғонистон, Покистон ва НАТОнинг разведка маълумотлари алмашиш маркази очилди.\nМақсад толибларга қарши курашда ҳамкорликни мустаҳкамлашдан иборат. Афғонистондаги НАТО кучлари қўмондони, АҚШ генерали Дэвид Ричардс Марказ очилиши тантанали маросимида бундай деди: “Халқаро тинчликпарвар кучларнинг кўпроқ қисми бу кампанияни амалга оширишга жалб этиляпти. Қисқа муддат ичида шу ҳақда жуда яхши хабарлар эшитасиз. Мен яқинда Халқаро тинчликпарвар қўшинлар сафига янги кучлар қўшилиши кейинроқ яна қўшимча аскарлар етиб келишини кутяпман”.\nЯнги марказда Афғонистон ва Покистон армиялари разведка хизматларининг олти нафардан вакиллари, шунингдек, Афғонистондаги НАТО етакчилигидаги Халқаро кучларнинг 12 вакили фаолият юритади.\nШвецариянинг Давос шаҳрида давлат раҳбарлари ва дунёнинг йирик тадбиркорлари иштирокида анжуман давом этмоқда.\nПайшанба куни, яъни, йиғилишнинг иккинчи кунида сиёсий масалалар муҳокама қилинди. Анжуманида нутқ сўзлаган Фаластин президенти Маҳмуд Аббос фаластинликлар зўравонлик манбаси бўлиб қолиш эмас, балки яхши қўшничилик алоқалари ўрнатиб тинч яшашга тайёрлигини айтди. Анжуманда чиқиш қилган Исроил Ташқи ишлар вазири Цзипи Ливни Фаластин давлатини “босқичма-босқич” қуриш жараёни Фаластин ҳудудларидаги террорчи гуруҳларни қуролсизлантирмай амалга ошмаслигини айтди.\nАҚШда янги қурол синовдан ўтказилди.\nПентагон расмийларига кўра, “иссиқлик нури” деб аталаётган янги қурол душман гуруҳлари ёки аламонни куч ишлатмай тарқатиб юборишда қўлланилади. Ҳарбийларга кўра, янги қурол одамга қарата кўзга кўринмас иссиқлик энергиясини отади. У танага текканидан терида чидаб бўлмас куйиш хисси пайдо бўлади. Америка ҳарбийларига кўра, иссиқлик нуридан одам танага жиддий зарар етмайди.\n26 январдан бошлаб Россия қамоқхоналарида маҳбусларни электрон ёрлиқлаш тажрибаси амалга оширила бошланади.\nМақсад қамоқхоналардаги аянчли вазиятни яхшилашдан иборат. Айтилишича, маҳбусларни электрон ёрлиқлаш учун мамлакат қонунчилигига тузатиш киритилиши керак бўлади. Россия қамоқхоналаридаги оғир вазиятни яхшилаш учун майда жиноятлар содир этиб қамалган маҳбусларни ишга жалб этиш дастури яқиндан бери амалга ошириб келинмоқда.\nРоссиядаги суд икки ўсмирнинг бирини тўрт ярим йилга бошқасини етти йилга қамоқ жазосига ҳукм қилди.\nУлар ўтган йил Воронеж вилоятининг Острогожск шаҳрида вьетнамлик студентни ирқий сабабга кўра калтаклаб ўлдирганликда айбдор, деб топилдилар. Инсон ҳуқуқлари ҳимояси билан шуғулланувчи “Сова” ташкилоти маълумотига кўра, ўтган йил Россияда 48 одам ирқчилик асосида ўлдирилган 400дан ортиқ одам жароҳатланган.\nБМТ қошидаги Халқаро атом энергияси агентлиги раҳбари Эроннинг ядровий объектларига ҳарбий зарба бериш фожиавий оқибатларга олиб келиши мумкинлиги ҳақида огоҳлантирди.\nДавос анжуманида шундай баёнот берган Муҳаммад Эл-Барадей Эроннинг ядровий объектларига ҳужум уюштирилиши Теҳронни атом қуроли яратишга раҳбатлантиради, деди. Эл-Барадей Эронга ҳужум уюштириши мумкин бўлган давлат номини айтмади. Бироқ Исроил ва АҚШ Эроннинг ядровий объектларидаги фаолиятни тўхтатиш учун ҳарбий куч қўллашни эҳтимолдан соқит қилмаган.\nАмерикалик олимлар миянинг маълум қисмига етган жароҳат кашандаларнинг сигарет чекишни ташлашларига ёрдам беради, деган хулосага келдилар.\nУларга кўра, одам мияси ичидаги инсула деб аталган қисмнинг шикастланиши сигаретга бўлган эҳтиёжни йўқ қилар экан. АҚШ олимлари миясининг инсула қисми жароҳатланган чекувчилар ҳамда миянинг бошқа қисмлари жароҳатланган чекувчиларни кузатиш орқали шундай хулосага келдилар. Мазкур тадқиқот натижалари "Science" журналида чоп этилди.\nТуркманистоннинг муваққат президенти Қурбонқули Бердимуҳаммедов келажакда мамлакатда кўп партияли сиёсий тизимга ўтилиши мумкинлигига ишора қилди.\nТелевидение орқали чиқиш қилган у мамлакатда сиёсий партияларнинг шаклланишига шароит яратувчи чоралар кўрилиши лозимлигини билдирди. Айни пайтда Туркманистон демократик партияси мамлакатдаги ягона партия ҳисобланади.\nТожикистонда “Ҳизб ут-таҳрир” ҳаракати фаоли Маҳмуджон Шокиров 11,5 йилга озодликдан маҳрум этилди.\nСудья Исо Таваккаловнинг билдиришича, судланувчи жиноий гуруҳлар тузиш ва экстремистик гуруҳларга алоқадорликда айбдор топилган.


Изоҳ: Қуръонда руҳий қайта туғилиш ёки «қайта туғилиш» кераклиги ҳақида ҳеч нарса айтилмаган.\nХудо жаннатга ёки дўзахга боришларини аниқлаш учун инсоннинг яхши ва ёмон ишларини ўлчаш учун мувозанат ўлчовидан фойдаланадими? (Тарози)\nЭфесликлар 2:8-9 - 8. Ахир, сизлар Худодан иноят топиб, имон орқали нажот топгансиз. Бу Худонинг инъомидир, сизнинг ютуғингиз эмас. 9. Яна ҳеч ким: “Мен савоб ишларим туфайли қутулганман”, деб мақтанмасин.\nТитус 3:4-5 - 4. Аммо нажоткоримиз Худо бизга бўлган эзгулиги ва меҳр–муҳаббатини кўрсатди. 5. Савоб ишларимиз туфайли эмас, балки Ўзининг раҳм–шафқати туфайли У бизни қутқарди.\nАъроф 7:8-9 - 8. Бас, кимнинг тортилган (амаллари) оғир келса, ана ўшалар нажот топгувчилардир. 9. Ва кимнинг тортилган (амаллари) енгил келса, бас, ана ўшалар… ўзларига зиён этганлардир.\nМўминун 23:102-103 - 102. Кимнинг мезонлари оғир келса, бас, ана ўшалар, ўзлари нажот топгувчилардир. 103. Кимнинг мезони енгил келса, …ўзларига зиён қилибдилар. Жаҳаннамда абадий қолгувчи бўлибдилар.\nИнсоннинг Худо Шоҳлигига киришига эришиши учун аввало "руҳий қайта туғилишга" эга бўлиши ва "қайта туғилиши" керакми?\nЮҳанно 1:12-13 - 12. Аммо Уни қабул қилганларнинг ҳаммасига, Унга имон келтирганларга, У Худонинг фарзанди бўлиш ҳуқуқини берди. 13. Улар тана хоҳишидан эмас, Эр хоҳишидан ҳам эмас, Табиий йўл билан эмас, Балки Худодан туғилган фарзандлардир.\nЮҳанно 3:3 - Исо унга шундай жавоб берди: …қайтадан туғилмаган ҳеч одам Худонинг Шоҳлигини кўролмайди.\n2 Коринфликлар 5:17 - Бинобарин, ким Масиҳга тегишли бўлса, у янги ижоддир. Эски ҳаёт ўтиб кетди, янгиси эса бошланди.\n1 Бутрус 1:23 - …сизлар янгидан туғилгансизлар. Бу янги ҳаётни сизга фоний бандалар эмас, балки абадий ва ҳаётбахш Худонинг каломи ато этган.\nМасиҳга ишонган барча ҳақиқий имонлиларга Худо абадий ҳаёт ваъдасини ёки кафолатини берадими?\nЮҳанно 3:36 - Худонинг Ўғлига ишонган ҳар бир одам абадий ҳаётга эга бўлади.\nЮҳанно 5:24 - …Менинг сўзларимни тинглаган ва Мени Юборганга ишонган киши абадий ҳаётга эгадир.\nОли Имрон 3:55 & 113-115 - 55. Аллоҳ: «Эй Ийсо, Мен сени вафот қилдирувчи ва Ўзимга кўтарувчиман ҳамда куфр келтирганлардан сени покловчиман ва қиёмат кунигача сенга эргашганларни куфр келтирганлардан устун қўювчиман…» 113. Аҳли китоблардан Аллоҳнинг оятларини сажда қилган ҳолларида кечасида тиловат қиладиган яхши тоифалари ҳам бор. 114. Ана ўшалар аҳли солиҳлардандир. 115. Яхшилик қилсалар, ҳаргиз инкор этилмаслар.\nМоида 5:47 & 69 - 47. Инжил аҳли… Ким Аллоҳ нозил қилган нарса ила ҳукм юритмаса, ўшалар фосиқлардир. 69. …насоролардан ким Аллоҳга ва қиёмат кунига иймон келтирса ва яхши амал қилса, уларга хавф йўқ…\n«Пайғамбар» ва «башорат» сўзлари асосан Худонинг инъоми орқали келажак ҳақида билимга эга бўлган кишига нисбатан ишлатилганми? (Наби)\n1 Шоҳлар 9:9 - Қадимда Исроилда кимдир Худонинг хоҳиш–иродасини билмоқчи бўлса, “Қани, валийга борамиз”, дерди. Бугунги пайғамбар ўша вақтда валий дейиларди.\nВаҳий 19:10 - …Исо ҳақида шаҳодат берганлар пайғамбарлардир, улар Худонинг ҳақ хизматкорларидир.\nАъроф 7:158 & 188 - 158. Бас, Аллоҳга ҳамда Унинг Аллоҳ ва Унинг калималарига иймон келтирадиган уммий элчисига–Пайғамбарига иймон келтиринг… 188. Мен фақат иймон келтирадиган қавмлар учун огоҳлантирувчи ва башорат берувчиман…\nАҳқоф 46:9 - Сен: «Мен биринчи Пайғамбар эмасман, менга ва сизларга нима қилинишини билмайсман. Фақат, ўзимга ваҳий қилинаётган нарсагагина эргашурман. Мен очиқ-ойдин огоҳлантирувчиман, холос», деб айт.\nДунёнинг охирида бўлиб ўтадиган келажакдаги воқеалар ҳақида батафсил маълумот берилганми? (Эсхатология / Ғайб хабар)\nМатто 24:3, 14 & 25 - 3. — Бизларга айтинг–чи, бу ҳодисалар қачон юз беради? Сизнинг келишингизни ва охирзамон яқинлашганини нимадан билсак бўлади? 14. Осмон Шоҳлиги тўғрисидаги Хушхабар бутун дунё бўйлаб ваъз қилинади, ҳамма халқлар уни эшитади. Шундагина охирзамон келади. 25. Мана, Мен сизларга олдиндан айтиб қўйдим.\nВаҳий 1:1 - Яқин орада юз берадиган ҳодисаларни Худо Ўз қулларига аён қилиш учун бу ваҳийни Исо Масиҳга берди.\nАнъом 6:50 - Сен: «Сизларга, ҳузуримда Аллоҳнинг хазиналари бор, демайман. Ғайбни биламан ҳам, демайман. Ва яна сизларга, мен фариштаман, ҳам демайман. Мен фақат ўзимга ваҳий қилинган нарсага эргашаман, холос», деб айт.\nОхирги кунларда келадиган қудратли шайтон ҳукмдорининг келиши ҳақида башоратли оятлар борми? (Дажжол / Меҳдий)\nМатто 24:21-25 – 23. …ишонманглар. 24. Чунки сохта масиҳлар ва сохта пайғамбарлар пайдо бўлиб…\n2 Салоникаликлар 2:7-9 - 8. …қабиҳ одам ошкор қилинади. Уни Раббимиз Исо бир нафас билан ҳалок қилади… 9. Ўша қабиҳ одам шайтоннинг кучи билан келади…\n1 Юҳанно 2:18 - Болажонларим, дунёнинг сўнгги дамлари келди! Масиҳнинг душмани келишини эшитгансизлар. Мана, ҳозирдан Масиҳнинг кўп душманлари пайдо бўлди. Ана шундан биз сўнгги дамларда яшаётганимизни биламиз.\nВаҳий 6:1-2 – 2. Шунда мен бир оқ отни кўрдим. От устида камони бор сувори ўтирарди. Унга бир тож берилди. У босқинчи бўлиб, душманларини босиб олиш учун йўлга чиқди.\nИзоҳ: Қуръонда Дажжолнинг ёки Маҳдийнинг келиши келтирилмаган.\nХудо ҳар бир инсонни ўликдан тирилтирадиган, жаннатга ёки дўзахга юборилишини баҳолайдиган "Қиёмат куни" бўладими? (Охират куни)\nИбронийлар 9:27 - Инсон зоти бир марта ўлади, сўнг Худо томонидан ҳукм қилинади.\n2 Бутрус 2:9 - Эгамиз тақводорларни кулфатлардан қутқара олади, бетавфиқларни эса қиёмат кунидаги азоблар учун сақлайди.\nВаҳий 20:11-15 - 12. Ўликлар китобларда ёзилгани бўйича қилмишларига яраша ҳукм этилди. 15. Исмлари ҳаёт китобида ёзилмаганларнинг ҳаммаси олов кўлига ташланди.\nБақара 2:113 - …Бас, қиёмат куни ораларида Аллоҳ улар ихтилоф қилган нарса ҳақида ҳакамлик қилади.\nОли Имрон 3:185 - Ҳар бир жон ўлимни тотгувчидир. Қиёмат куни ажрларингизни тўлиғича олурсиз.\nҲамма маълум вақт давомида жаҳаннамда азоб чекиши керакми?\nЮҳанно 5:24 - Менинг сўзларимни тинглаган ва Мени Юборганга ишонган киши абадий ҳаётга эгадир. У ҳукм қилинмайди. Зотан, у ўлимдан ҳаётга ўтган.\nРимликлар 8:1 - Исо Масиҳга тегишли бўлганлар энди ҳукм қилинмайдилар.\n1 Салоникаликлар 5:9 - Чунки Худо бизни ғазабга учрасин деб эмас, балки Раббимиз Исо Масиҳ орқали нажот топишимиз учун тайинлади.


Сиз уларни танийсиз...|Оҳангарон ҳаёти - Жизнь Ахангарана\nСиз уларни танийсиз…\nАёл, она – хонадонимиз фариштаси, оқила бека, меҳрибон она, сабрли қайнона, дуогўй буви. У, шунингдек, жамият безаги ҳамдир. Давр билан ҳамнафас ишбилармон аёл, фидойи муаллима, жонкуяр устоз, меҳрибон шифокор… Бугунги қаҳрамонларимиз ана шу фаол қатламнинг бир гуруҳ вакилалари – Сиз уларни танийсиз.\nЗоя Космодемьянскаяни эслайсизми?\nЗоя Эшонқулова – Эйвалекдаги 10-умумтаълим мактабининг математика фани ўқитувчиси, “Фидокорона хизматлари учун” ордени, “Шуҳрат” медали билан тақдирланган. Халқ таълими аълочиси.\n– Зоя опа, эшитишимизча, жамоада, маҳаллада Сизга “Замира опа” дея мурожаат қилишар экан…\n– Отам Эрман Эшонқулов Иккинчи жаҳон уруши қатнашчиси эди. Онам ҳам уруш даҳшатларини бошидан кечирган. Меҳрибонларим уруш қаҳрамони, ўтюрак қиз Зоя Космодемьянская жасоратига ҳавас қилиб, менга шундай исм қўйишган. Бувим эса “Замира” деб атарди. Мактабда тил-адабиёт ўқитувчимиз Искандар Ибрагимов ҳам мени синфдошларимга намуна қилиб кўрсатар, сен жасоратли қизсан, қаҳрамон бўласан дея руҳлантирар эди…\n– Ҳаёт ташвишлари, масъулиятли меҳнат, қийинчиликлар юки зўр келиши табиий. Уларни енгиллаштириш учун…\n– Китоб мутолаа қиламан, мусиқа эшитаман, жисмоний машқларни ҳам канда қилмайман. Адабиётга, шеъриятга қизиқаман. Баъзи-баъзида нималарнидир қоғозга тушириб ҳам қўяман.\n– 7-синф ўқувчилари ўртасида янги тўгарак ташкил этибсиз?\n– “Илҳом” ижодий тўгарагимизда адабиётга, бадиий ижодга меҳр қўйган 15 нафар ўқувчи қизлар жамланган. Айни кунларда улар “Ёш китобхон” танловига тайёргарлик кўришаяпти. 41 йилдирки, ёш авлод камоли йўлида хизмат қилаяпман. Нафақат таълим берамиз, айни жараёнда тарбиялаб ҳам борамиз. Фан асосларини ўқувчиларга ўргатиш билангина чекланиб қолмайман. Ўрни келганда ўқувчи қизларимга нарса пишириш, ки- йим этагини қайтаришу супургини қандай ушлашгача ўргатиб борганман.\n– Бугунги авлод қизларининг кийиниши, юриш-туриши сизда қандай таассурот қолдиради?\n– Тиззаси йиртиқ шим, ёйилган сочлар.., замонавийлик белгиси эмас. Ўқувчи қизларимга нархи 100-200 минг сўмлик атир сепма, бироқ қошингга ўсма қўйиб, сочингни ювиб-тараб, ораста бўлиб юр, ўқитувчиларинг, катта ёшлилар олдида қаттиқ кулма дейишни канда қилмайман.\n– Қизларимиз оилада оналаридан, мактабда муаллималаридан ўрнак олишади, шундай эмасми?\n– Нафақат қизларимиз, ўғил-ларимиз ҳам оталаридан андаза олишлари табиий. Турмуш ўртоғим 40 йил ҳайдовчилик қилди. Менга ҳамон сизлаб мурожаат қилади. Дадасидан ўрнак олиб, ўғлим Жаҳон-гир ҳам келиним Шаҳнозахонга сизлаб гапиради. Набирам Сарвиноз 2-синфда ўқийди. Ҳар ҳафта 25 та “5” баҳо олиб келади. Шогирдларим Олим Нажмиддинов, Озода Бўтаева, Ҳамида Жўраева, Сайёра Қамбарова педагогик жамоамиз сафини тўлдиришди.\nНазира Раҳмонова – “AKSUS NOVO TECH” хорижий сармоя иштирокидаги корхона раҳбари. Маҳаллийлаштириш, экспортбоп маҳсулотлар ишлаб чиқаришнинг устаси.\n– Ишбилармон аёл қандай фазилатларга эга бўлиши керак?\n– Давр билан ҳамнафас, ишга чанқоқ бўлиши керак. Яна.., у ўзини ҳам, ўзгаларни ҳам хафа қилмайди. Янгиликлардан, қайси соҳада бўлмасин, доимо хабардор бўлиб боради. Чет тилларини ҳам билиб, муомала маданияти, мулоқотга киришиш қобилиятига эга бўлса, нур устига нур.\n– Сизнингча, “Инновацион ғоя” нима?\n– Инновацион ғоя – янги ғоя, янги ташаббус, демак. Барча жабҳаларда инновацион ғоя ва технологияларни қўллай олсак, жамият янада тараққий этади, турмушимиз фаровонлашади. Масалан, қуёш батареясини олайлик. Ишлаб чиқаришда ундан фойдаланиш орқали электр энергиясидан иқтисод қилишга, қайта тикланмайдиган манба – табиий ресурсларни тежаш, экологик барқарорликка эришиш мумкин. Оддий қишлоқ аёли ҳам инновацион ғоя, янгилик ярата олади. Қорақалпоғистонлик болажон мультфильм яратибди… Кишида интилиш, қунт бўлса кифоя.\n– Корхонада директорсиз. Уйда, оилада ким раҳбар?\n– Биз аёллар жамоамизда қанчалик ишбилармон, билимдон раҳбар бўлмайлик, оилада ўз мавқеимизни биламиз, мувозанатни ушлай оламиз. Оила устуни – отани биз оналар қандай мақомда тутсак, келинимиз ҳам ўғлимизни шундай сийлайди. Қолаверса, бекалик, оналик вазифасини унутган аёл маҳалла-кўйнинг, халқнинг назаридан қолади.\n– Мустаҳкам оиланинг сири нимада?\n– Оила тотувлигининг асоси – бир-бирини тушуниб яшашда. Севги, муҳаббат, чиройли ва шоҳона муҳит бўлса-ю, ўзаро ҳурмат бўлмаса қийин.\n– Қайнонасиз, бувисиз…\n– Қайноналик катта масъулият, ҳатто оналикдан ҳам мураккаброқ, назаримда. Боғбон учун ниҳолни янги жойга кўчириш қанчалик машаққатли иш бўлса, келинни ўзга хонадондан ўз уйингизга, янги муҳитга мослаштириш шунчалар машаққат. 5 нафар набирам бор. Буви бўлиш мартабаси – аслида ҳам ундан лазиз, ширин туйғу бормикин дунёда?!\nҚайнонани иззат қилган иззат топади\nФеруза Оқбердиева – туман марказий поликлиникасининг тажрибали шифокор-терапевти.\n– Одатда болажонлар оқ либосли докторлардан ҳам, шифохонадан ҳам қўрқишади. Сиз учун эса шифокорлик болалик орзуси экан.\n– Бобом ва бувим тарбиясида улғайганман. Кичик тоғам ўшанда бемор эди. Мен уларни жуда яхши кўрардим. Улғайсам шифокор бўламан, тоғамни даволайман, деган истак билан интилдим. Шаҳримиздаги 2-ўрта мактабни тамомлаб, ТошМИ (ҳозирги тиббиёт академияси)га ўқишга кирдим. II босқичда ўқиётганимда тоғам оламдан ўтди. Бу воқеа қалбимга қаттиқ таъсир қилди, шифокор бўлиш орзуим янада кучайди.\n– Сурункали дард, ҳаёт ташвишлари, оилавий муаммолар сабабли аёл тушкунликка тушганда…\n– Аввало руҳий ёрдам, маънавий қўллаб-қувватлаш зарур. Уларга дардкаш бўлиб, дарду ҳасратини тинглашга, шу орқали ғамини аритишга кўмаклашиш керак.\n– Қайнона-келин муносабатлари ҳақида нима дейсиз?\n– Бу муносабатнинг мукаммал, бекаму кўст бўлиши бахтли оилага асос, калит бўлади. Биз олти овсинмиз. Қайнонам 88 ёшда оламдан ўтдилар. То сўнги дамларигача ёнларида бўлдим, дуоларини олдим. Менга ўғилларидан ҳам ортиқроқ ишонардилар. 30 йилки оилам қўрғони мустаҳкам бўлишига айнан қайнонамнинг дуолари сабабчи, деб ўйлайман.\n– Тўғрику-я, лекин овсинжонлар кўп бўлса, бунинг “+” ва “-” томонлари ҳам бор-да…\n– Қайнонам барчамизни бирдек кўриб, меҳр-эътиборли бўлгани боис ҳам биз овсинлар аҳил-иноқмиз. Кўп овсинли бўлишнинг ижобий жиҳатлари кўпроқ деб ўйлайман. Тўй-ҳашам, йиғинларда жамулжам, елкадошмиз. Шунингдек, қайнопам, қайнсинглимиз билан ҳам опа-сингилдекмиз.\n– Шифокор ва она сифатида, айтингчи, қизлар ўртасида расм бўлаётган бугунги модага қандай қарайсиз?\n– Модага қараб эмас, мавсумга қараб кийиниш, ярашганини танлашни маслаҳат берардим. Совуқ, изғиринли, серёғин кунларда енгил кийиниш соғлиққа бепарволикдан бошқа нарса эмас. Ҳадемай кунлар исийди. Ҳароратли фаслда табиий матоли, қулай кийим нафақат саломатликка фойда, қизларимизнинг орасталик, зеболигини ҳам янада оширади. Қизларимиз, аёлларимиз ҳамиша латофатли, барно бўлиб, ўзларига, яқинларига ҳам эътиборли бўлиб юрса, дейман…\nСовчи дуч келган жойга бормайди\nМуқаддас Алиева – Фуқароларнинг ўзини ўзи бошқариш органлари фаолиятини мувофиқлаштириш бўйича Оҳангарон шаҳар Кенгаши раиси ўринбосари, фахрий журналист.\n– Журналистика болалик орзуингизми?\n– Ота-онам ўқитувчи бўлишган, журналистлик эса менга бобомерос касб. Мактабда адабиёт фанига жуда қизиқардим. Бобом вафот этган вақтда дадам ўн тўрт ёшли йигитча бўлган. Эсимни танибманки, бувим ва дадамнинг бобом – журналист Иброҳим Алиев билан боғлиқ хотиралари, матбуот соҳасидаги ишлари ҳақидаги жўшқин ҳикоялари бу касбга нисбатан адоқсиз меҳр уйғотган.\n– Совчилар орқали оила қурганмисиз ёки…\n– Совчилар орқали оила қурганман. Худога шукр, турмуш ўртоғим ҳалол меҳнати билан элга хизмат қиладиган, оиламизга садоқатли инсон. Ҳаётимиздан нолимайман. Уч нафар фарзандимиз, набираларимиз бор.\n– Биласиз, баъзи ота-оналар билимга чанқоқ қизларини олийгоҳда ўқитмай, эрта турмушга бериб юборишади…\n– Ҳозирги кунда ҳунар ўрганиб, бирор касбни эгалламаган қизларнинг ўзи кам. Ота-оналаримиз қизларини илмли ва ҳунарли бўлишига шароит яратиб беришмоқда. Агар олий маълумотли бўлгандан кейин узатиш керак, деган хаёл билан бу саволни берган бўлсангиз, бир гапни айтай: онамиз олти фарзанд парваришлаш баробарида олийгоҳда ўқиганлар. Демоқчиманки, муаммонинг илдизи бошқа томонда. Мана, Оҳангаронда ҳам 40-45 ёшида олийгоҳни битирган опа-сингилларимиз раҳбарлик лавозимларида ишлашаяпти. Шоли курмаксиз бўлмаганидек, орамизда қизларини эрта турмушга бераётганлар топилади. Иш ва ҳаётий тажрибамдан келиб чиқиб, шуни айтаманки, аксарият аёлларимиз қизларига биринчи галда бисот йиғишни ўз бурчи, деб билади. Менимча, бисотли эмас, билимли ва ҳунарли қизлар келин бўлиб тушган хонадонида меҳр қозонади.\n– Хизмат тақозосига кўра, оилалар билан ишлайсиз. Хонадонларда совчилар қандай кутиб олинаяпти ва бу аслида қандай бўлиши керак?\n– Совчилар дуч келган жойга келавермайди. Аввало, уларнинг бойлиги ва давлатига эмас, балки маънавияти, дунёқарашига ҳам эътибор бериш керак. Болаларига ҳашаматли уй, сўнгги русумдаги машина ёки қимматбаҳо тақинчоқларни инъом этмоқни ўзининг вазифаси, деб билганларнинг кўпи фурсат ўтмай доғда қолмоқда. Бундай “бахт қасри”нинг пойдевори мустаҳкам бўлмаслигини билган совчиларни ҳурмат билан кутиб олиш лозим. Қолгани эса қурбига яраша – ҳар кимнинг, ҳар бир оиланинг имконияти, маданиятидан келиб чиқиб, меҳмоннавозлик қилинади. Бу – энди шахсий масала…\n– Кўп китоб ўқигансиз. Шунга кўра, айтингчи, бадиий асарлардаги қайси аёл образи сиз учун севимли?\n– Китобни “мағзини чақиб” ўқишга ўрганганимда, ёзувчи Ўткир Ҳошимовнинг “Дунёнинг ишлари” асарини ўқиганман. Бу асардаги она образига меҳрим бўлакча. Болалигимда кўпроқ бувим билан бирга бўлганим учунми, бу образда уларнинг тимсоли гавдаланаверади.\nаёл, биография, она


124 ёшли онахон “Ўзбегим аёли“да қандай қилиб совриндор бўлди? - Халқ сўзи\n02:24 06 Март 2019 Жамият\nФото: Ҳакимжон Йўлдошев/“Халқ сўзи”.\nКеча Алишер Навоий номидаги Давлат Академик катта театрида “Ўзбегим аёли” Миллий мукофотини тантанали топшириш маросими бўлиб ўтди.\n“Миллий” телеканали томонидан уюштирилган мазкур анжуманга адабиёт, санъат, фан, маданият, бадиий ижод ва бошқа жабҳаларда узоқ йиллардан буён самарали меҳнат қилиб келаётган хотин-қизлар, онахонлар, ёш ижодкорлар, кенг жамоатчилик вакиллари таклиф этилди.\nТадбирда 17 нафар ҳамюртимиз турли номинациялар бўйича тақдирланди. Қуйида барча номинация ва уларнинг соҳибалари хусусида батафсил маълумот берамиз.\n“Энг жасоратли аёл” номинацияси — Наргиза Арслонова, “Toshkent City” қурилишида кран машинисти.\n“Иродали аёл” номинацияси — Ирода Рапикова, альпинист, Ўзбекистон чемпиони.\n“Қобилиятли аёл” номинацияси — Раъно Бобобекова, стюардесса. “Ўзбекистон ҳаво йўллари” АЖ ходими.\n“Саботли аёл” номинацияси — Латофат Рўзиева, Жиззах олий ҳарбий авиация билим юрти ходими, оддий аскар.\n“Довюрак аёл” номинацияси — Зулхумор Алиева, ФВВ ходими.\n“Фидойи аёл” номинацияси — Зоя Избосарова, “Ўзбекистон темир йўллари” АЖ “Қўнғирот минтақавий темир йўл узели” унитар корхонасида катта нарядчик.\n“Бардошли аёл” номинацияси — Хушвақт Жўраева, Бухоро вилоятилик касаначи.\n“Оилапарвар аёл” номинацияси — Зиёда Гадоева, тадбиркор, 30 йилдан буён асаларичилик билан шуғулланади.\n“Шижоатли аёл” номинацияси — Гулистон Жовлиева, фермер, 20 йилдан бери қишлоқ хўжалиги соҳасида трактор ва комбайн ҳайдайди.\n“Курашувчан аёл” номинацияси — Дилфуза Мусаева, Хоразм вилояти перинатал марказининг асоратли ҳомиладорлар бўлими мудири.\n“Матонатли аёл” номинацияси — Вазира Шокирова, тадбиркор, бундан 21 йил олдин онкологик хасталикка чалинган. Шифокорлар унга оғир ташхис қўйиб, яшашига умид кам эканлигини айтишган. 20 йилдан бери касалликни енгиб келмоқда.\n“Ғамхўр аёл” номинацияси — Райҳон Рустамова, педагогика фанлари номзоди, халқ таълими аълочиси, сурдопедагог.\n“Меҳрибон аёл” номинацияси — Муҳаррам Маҳмудова, Фарғона вилоятидаги “Мурувват” ногирон болалар учун интернат уйи санитар энагаси.\n“Қатъиятли аёл” номинацияси — Розия Эргашева, енгил атлетиканинг найза улоқтириш спорт тури бўйича 7 карра Ўзбекистон чемпиони, параосиё ўйинлари ғолиби.\n“Зеҳнли аёл” номинацияси — Зарифа Эшмирзаева, олима, “Олтин мерос” хайрия жамоат фонди раҳбари, 600 дан ортиқ илмий мақолалар ва адабиётлар муаллифи.\n“Бағрикенг аёл” номинацияси — Мунаввар Пардаева, нафақахўр, ҳаёти давомида 60 нафар болани асраб олиб, уларни катта ҳаётга кузатган, оилали қилган, ота-онасидек ғамхўрлик қилган бағрикенг аёл.\n“Энг ёши улуғ онахон” номинацияси — Ҳувайдо Умарова — Фарғона вилоятида бутун умр оғир хўжалик ишлари, пахта етиштириш, деҳқончилик, пиллачилик билан шуғулланган меҳнаткаш аёл. 124 ёш.\nҒолибларга статуэтка, қимматбаҳо совғалар ва пул мукофоти ёзилган ваучерлар топширилди.\nТадбирга эстрада хонандалари ҳамда санъат усталарининг концерти алоҳида файз бағишлади.


Қибрайдаги боғдорчилик-узумчилик ширкатига қарашли ҳудудда ёнғин содир бўлди. Бир киши ҳаётдан кўз юмди - Халқ сўзи\n16:22 23 Сентябр 2019 Жамият\nЁнғинни бартараф этишга битта ёнғин ўчириш бўлинмаси жалб этилган. Бўлинма воқеа жойига 12 дақиқада етиб борганда, очиқ майдонда қуруқ ўт ёнаётгани маълум бўлган. Кўрилган тезкор ҳаракатлар натижасида ёнғин бартарф этилиб, аланга майдони кенгайиши олди олинган. Ёнғин оқибатида 60 кв.метр майдонда қуруқ ўт ёнган. Бу ҳақда ФВВ ЁХББ ОАВ билан ҳамкорлик қилиш бўлинмаси хабар берди.


Ўзбекистон ва Қозоғистон чегара ҳудудида ҳамкорлик марказини қуришади – Газета.uz\nЎзбекистон ва Қозоғистон чегара ҳудудида ҳамкорлик марказини қуришади\nЎзбекистон ва Қозоғистон бош вазирлари икки мамлакат чегараси ҳудудида «Марказий Осиё» халқаро савдо иқтисодий ҳамкорлик маркази қурилишига старт беришди. Марказ орқали суткасига икки томонга 35 минг киши ва 5000 дона юк машиналари ўтиши мумкин бўлади.\n12 апрель 2021, 10:42 Сиёсат\n10 апрель куни Ўзбекистон ва Қозоғистон бош вазирлари Абдулла Арипов ва Аскар Мамин ўзбек-қозоқ чегараси ҳудудидаги «Марказий Осиё» халқаро савдо иқтисодий ҳамкорлик марказига тамал тоши қўйишди. Марказ «Ғишткўприк» («Жибек Жолы») ўтказиш пункти ҳудудида қурилади. Бу ҳақда Ўзбекистон бош вазири матбуот хизмати хабар берди.\nЙиғилишда томонлар савдо-иқтисодий, транспорт-логистика, қишлоқ хўжалиги, туризм, космик соҳа, саноат, трансчегаравий сув ресурсларидан оқилона фойдаланиш ва уларни асраш, минтақалараро ва чегаравий ҳамкорлик ҳамда бошқа соҳалардаги ҳамкорлик масалаларини муҳокама қилишди.\nҚозоғистон бош вазири матбуот хизматининг аниқлик киритишича, тадбирда автомобиль қуриш соҳасида қўшма лойиҳаларни амалга ошириш, қишлоқ хўжалиги саноат мажмуаси маҳсулотини қайта ишлаш ҳамда юқори тезликдаги «Туркистон-Чимкент-Тошкент» темирйўл магистралининг қурилиши масалаларига алоҳида эътибор қаратилган.\nМузокаралар натижасида ҳукумат раҳбарлари «Марказий Осиё» халқаро савдо иқтисодий ҳамкорлик маркази фаолиятини ташкиллаштириш бўйича тадбирлар режаси, шунингдек темирйўл транспортини ривожлантириш бўйича қўшма ҳаракатлар протоколини имзолашди.\nХалқаро марказнинг умумий майдони 400 гани ташкил этади, ўтказиш имконияти — суткасига икки томонга 35 минг киши ва 5000 дона юк машиналари. Марказ Ўзбекистон ва Қозоғистон иштирокидаги қўшма инвестицион лойиҳаларни амалга ошириш учун йирик саноат ва савдо-логистика майдони бўлиши кутилмоқда. Саноат кооперациясининг энг истиқболли йўналишлари сифатида ишлов бериш сектори, қишлоқ хўжалиги саноати ва енгил саноат кўрилмоқда.\n«Қозоғистон ва Ўзбекистон ҳукуматлари ўзаро савдо миқёсини 10 млрд долларга етказиш масаласи устида ишламоқда. Бугун бошланаётган лойиҳа ушбу мақсадга эришишда ёрдам беради ва иккала мамлакатнинг ҳар томонлама стратегик ҳамкорлигини мустаҳкамлашда кўмаклашади», — деди Аскар Мамин.\nҚозоғистон томони икки мамлакат ўртасида ягона товар ўтказиш тизимини ташкил этишдан манфаатдор эканлигини билдирди. Буни Ўзбекистоннинг Сурхандарё ва Фарғона вилоятларида йилига 67 минг тонна ўтказиш қувватига эга бўлган улгуржи-тарқатиш марказларини очиш орқали амалга ошириш таклиф этилган. Инвестицияларнинг умумий ҳажми 22,5 млн долларни ташкил этади.


17:09 15.11.2017 (Янгиланган 17:11 15.11.2017) Ҳавола олиш\nБундан ташқари, республикада эркин конвертация жорий этилгандан буён юридик шахслар томонидан валюта биржаси орқали 1,7 миллион доллар харид қилинди\nТОШКЕНТ, 15 ноя — Sputnik. Ўзбекистон банклари республикада эркин конвертация жорий этилгандан буён 1,5 миллиард доллардан ортиқ маблағ алмаштирилди, деб хабар қилди Sputnik мухбири.\nБу ҳақда бугун бўлиб ўтган Халқаро Пресс-клуб йиғилишида Марказий банк раисининг биринчи ўринбосари Тимур Ишметов маълум қилди.\nУнинг сўзларига кўра, жисмоний шахслардан 644 миллион доллар сотиб олинган ва экспорт қилувчилардан 915 миллион доллар келиб тушган.\nБундан ташқари, республикада эркин конвертация жорий этилгандан буён юридик шахслар томонидан валюта биржаси орқали 1,7 миллион доллар харид қилинган.\nЭслатиб ўтамиз, Ўзбекистон президенти фармонига асосан 5 сентябрдан бошлаб эркин конвертацияси жорий этилган. Жисмоний ва юридик шахслар тижорат банклар орқали валютани эркин тарзда алмаштириш бўйича операцияларни амалга оширишлари мумкин.\nМарказий банк 5 сентябрдан миллий валютаси — сўм қийматини сал кам икки баравар миқдорда девалвация қилинди. Илгари мамлакатда кўплаб валюта курслари амалиёти бўлган. Хусусан, долларнинг МБ расмий қиймати ва қора бозордаги қиймат ўртасида икки баравар миқдорда тафовут бўлган.


27 октябр 2020, Тошкент вақти: 08:44\nЖорий йилнинг 6-8 сентябрь кунлари Хивада халқаро камондан отиш ва миллий ўйинлар фестивали ўтказилади.\nБу каби анжуман Хоразмда илк бор ўтказилаётгани сабабли уни юқори савияда ташкиллаштиришда Бутунжаҳон этноспорт конфедерацияси тажрибасига таянилаяпти.\nШу муносабат билан ўтган ҳафта Бутунжаҳон этноспорт конфедерацияси раҳбари Билол Эрдўғон (Туркия президентининг ўғли) бошчилигидаги делегация Хоразмга ташриф буюрган.\nТуркиялик меҳмонлар спорт анжумани ўтказиладиган “Ичан-Қалъа” давлат музей-қўриқхонаси ҳудудини кўздан кечирганлар, Кўҳна арк, Паҳлавон Маҳмуд мажмуаси, Қози Калон мадрасаси, Калта минор ёдгорлиги ва бошқа эътиборга молик жойлар билан танишганлар. Сўнгра улар ўзбекистонлик расмийлар билан биргаликда халқаро турнирга бағишланган матбуот анжуманида иштирок этиб, журналистларнинг саволларига жавоб берганлар.\nМутасаддиларга кўра, куз фасли бошида Хоразмда ўтказилажак халқаро спорт тадбирида 1000 дан зиёд иштирокчи қатнашиши кутилмоқда.


Еркин Қарақалпақстан Вести Каракалпакстана 01:57:03, 20.09.2019\nЖоғалсын бузғыншылар яки ким өзи Сагидулаев Аман?\nАйрым ўақытлары, халқымыздың тыныш ҳәм татыў өмирин көрип кимлердур кеўлинде жаўызлык ҳәм көреалмаўшылық сезимлерин көгертеди. Бундай адамлардын албетте аты-заты, акесинин аты, ҳәмде лакабыда болады. Ондай бәлематлардың бири Аман Сагидуллаев («Аман шортик» лақаблы). Онын кеўлиндеги ҳалқына деген көгерген жаўызлық, көреалмаўшылық, жек көриўшилик сезимлери өсти-өнди ҳәм ол бир адамның ишине сыймайтуғын дәрежеге жетип барып, әтраптағыларғада бул сезимлерди жуқтырып зыян келтириўди баслады. Соның менен ол ашықтан-ашық тәсир етиўден қорқып, өзинин бундай иллетлерин вертуал ислемекте, бул ушын ол «Марип Кунградский» профильин қолланады яки «Алға Қарақалпақстан» топарында пикирлер билдиреди. Солай етип, «Қарақалпақстанның өз алдына мәмлекет болып шығыўы ҳәм Украинадағы болып атырған бузғыншылықлар» сыяқлы биймәни мақалалар пайда болады, бул әлбетте сол аймақ халқының күлкисин келтиреди. Буларға жуўап бериўдиң не кереги бар ҳәм келиспеген, тоқылған гүрринлердиӊ не пайдасы бар!\nГәпимизди Қарақалпақстан халқының пүткил Өзбекстан халқындай азат ҳәм бийғәрез пухаралар екенинен баслайық. Булардан келип шығып Өзбекстаннан бөлинип шығыў яки қарсы көтерилислер қылыўдың ҳеш қандай кереги жоқ. Қарақалпақстан аймағында екинши «Майдан»ды шөлкемлестириў ҳеш кимниң қолынан келмейди, себеби халқымыз көп жыллардан бери жүреклеринде беккем бирлик ураны менен жасап келмекте.\nЕнди бул кимге керек, бундай биймәни әпсаналарды тоқыў? Жуўап жүдә әпиуайы, буннай пайда көриўшилер яки пуллы хошаметлердиң ийеси Сагидуллаев Аман. Бул бәлемат, туўрырағы уры, өтирикши ҳәм сатқын инсан, пул ушын ҳәммесине таяр, ҳәттеки бала-шағасын, халқын сатып кетеди негизи буны аллеқашан сатып ҳәм кетти.\nАна журты, Қарақалпақстан, оған жақсы өмир, тәлим, жумыс, жәмийетте өз орнын берди, бирақ ол ушын булар азлық етти. Бул жетискенликлердиң ҳеш бирин еске алмай ол мәмлекет мүлкин, әтрапындағыларды алдап, мал мүлк жыйнады. Урланған байлықларын алып, бала-шағасын таслап шет елге қашып кетеди. Бундай тапақликтен туўған-туўысканлары, шаңарағы адамлар алдында бас көтереалмай қалды. Әлбетте өзиниң ҳәрекетлеринен ойланбаған, бир шешимге келмеген, А.Сагидуллаев урлық етиў, тонаўды шет елде ҳәм даўам етти.\nУрланатуғын ҳәмме затты урлап керегинше байлық жыйнап алғаннан кейин, енди ол бузыўға болатуғын ҳәмме затты бузыўга бел байлаған. Әлбетте, бундай жаман нийеттеги адам шет елде керек болады, себеби ҳеш ким өз қоллары менен жаманлык ислеўди қәлемейди, сонын менен бирге дүнья жүзинде өз ҳүкимлигин урыс ҳәм бузғыншылықтан пайдаланып өткизгиси келген шахсларга, өзи усындай нәпәкликти усынып келген адамларды хошаметлеў ҳәм қоллап қуўатлаў керек. Солай етип ҳәм А.Сагидуллаев жәннетти тәрк етип өзиниң жолын ҳәм мийнетин дозақ әлеминде даўам еттирип атыр.\nӨз халқының душпанлары қолында бир ойыншық болып қалып, инсаныйлық пазийлеттиң ен сонғысын жоғалтты.\nЖоқарыда айтылған интернет сайтындағы мақалалар А.Сагидуллаевтың өмирин, жумыс, ҳәттеки дем алыўын қадағалап турғанларға тапсырып атырған есабатлары болап табылады. Қанша ўакыт өтседе уры ҳеш қашан өзгермейди. А.Сагидуллаевқа Қарақалпақстанда көтерилис қылыў тапсырмасы, тек ғана қағазда ғана орынланды, оның менен байланыстағы шахслар қылған қәтелерин, ислетилген пуллардың бийкар кеткенлерин түсинген болыўы керек.\nА.Сагидуллаевтың аты, заты, хүрмети, ҳәттеки халық ишинде абройыда жоқ, буған себеп, бизиң мәмлекет, миллийлигимиз ҳәм Ўатанға деген мухаббатымыз жүдә беккем, жәнжел туқымын Ана Жеримизге шашыўды мақсет қылғанлар бизлердиң арамызда жасай алмайды.\nҲәзирги күнде, А.Сагидуллаев мәмлекетке келтирген зыянлары ҳәм урлықлары себепли, Республикалық ҳәм Халықаралық излеўге берилген. Тек ғана бир зат бизлерди куўандырады, бундай жат адам бизиң мәмлекетимизде жасамайды, бизлерди урламайды ҳәм сатпайды!\nСәне: 24.07.2014 07:44:08


Бош вазир Оққўрғондаги ҳолатга муносабат билдирди\n00:01 / 30.10.2018\nЎзбекистон Республикаси ҳукумати раҳбари - бош вазир Абдулла Арипов Оққўрғондаги ҳолатга ўз муносабатини билдирди. Бу ҳақда у 29 октябр куни бўлиб ўтган видеоселектор пайтида маълум қилди, деб хабар бермоқда Kun.uz мухбири.\n«Мен учун бу ёмон ҳолат. Ҳукумат раҳбари сифатида, ўринбосаримнинг ушбу ишда томошабин бўлиши ё иштирокчи сифатида туриши ёмон. Президент топшириғи билан 25 октябрда бўлган воқеалар Бош прокуратура томонидан қатъий ўрганилади», дейди у.\nБош прокурор Отабек Муродов ҳам иштирок этган йиғилишда таъкидланишича, Оққўрғон туманида юз берган ҳодиса пайти Бош вазир ўринбосари Зойир Мирзаев ёнида турган Тошкент вилоят прокурори ўринбосари, вилоят ҳокими ўринбосари ҳамда бошқа мутасаддилар ҳам ишдан бўшатилган. Абдулла Ариповнинг айтишича, ушбу масала, хусусан мажбурий меҳнат масаласи билан Бош прокуратура жиддий шуғулланиши кутилмоқда.\n12:32 / 23.02.2022\nЗойир Мирзаев: Мўйноққа Тошкент вилоятидан 32 млрд сўм ажратилади\nЗойир Мирзаевга биринчи ўринбосар тайинланди


#Эр-хотин #Аёллар #Эркаклар #Ҳақиқат-адолат #Ҳақиқат-адолат #Оила\nАёл эрига қараб:\n— Бундан кейин ароқ ичмасликка сўз берасизми? – дебди.\nЭри бўлса хотинини ёнида ширакайф туриб, ҳаёл суряпти:\n“15 йилдан бери шу хотиним билан яшайман. Ҳалиям мендан умиди катта...”\n#Эр-хотин #Аёллар #Эркаклар #Пиёнисталар #Ўзбекона #Ҳақиқат-адолат #Оила\nБир куни хотин эридан сўрабди:\n— Азизим, менга хиёнат қилганмисиз?\n— Йўқ, - дебди эри.\n— Мен оламдан ўтгач, қабрим устига боринг. Агар бир мартта хиёнат қилган бўлсангиз, қабрим атрофида бир мартта айланиб чиқинг. Икки мартта хиёнат қилган бўлсангиз, икки мартта айланиб чиқинг, - дебди.\nШунда эр хотинига қараб:\n— Унақа дема хотин! Мени бошим айланиб кетади, - дермиш.\nАзиз аёллар! Ёзги кўйлакларга ўтиш учун аста-секин тайёргарликни кўраверинг.\nПарҳезингиз ёзилган қоғозчангизни қидириб топиб қўйинг. Нон ва ширинликларнинг зарари ҳақидаги мақолаларни ўқишни бошлайверинг.\nАхир қишки кийимларда ким ҳам қоматга қарабди дейсиз!?\nНьютоннинг ҳали эълон қилинмаган қонуни:\n“Пора билан қўлга тушган амалдорнинг қаршилиги 0 га тенг”.\n#Қисқа #Қора-юмор #Ҳақиқат-адолат\nЧекка бир қишлоқдаги болалар боғчасига текширувчилар келибди.\n— Болажонлар, сизларга боғча ёқадими?\n— Нимаси ёқади?\n— Боғчамизни ҳовлисида ҳовуз кавлаб беришди. Бош билан шўнғишни машқ қиляпмиз. Ўрганиб олсак, сув тўлдириб беришаркан...\n#Болалар #Лоф-ёлғон #Ҳақиқат-адолат\nИнтернет орқали пул топиш учун нима қилиш керак?\nБиринчидан: Интернетни ўчириш керак.\nИккинчидан: Ишлаш учун кўчага чиқиш керак.\n#Пул-бойлик #Интернет #Ҳақиқат-адолат\nОтаси адвокат, онаси суд-тиббий эксперт ходими бўлиб ишлайдиган болакай ҳадеб жиринглайверган телефон гўшагини кўтариб:\n— Алло? – деса, гўшакни у томонидан нотаниш овоз:\n— Уйда катталардан кимдир борми? – дебди.\n— Адам қамоқхонада, онам эса моргда, - дермиш.\n#Болалар #Телефон #Ҳақиқат-адолат\n— Қачон буюк келажак келади?\n— Қанақасига келсин?! Ахир у келажак-ку!\n#Қисқа #Бошқалар #Ҳақиқат-адолат


Қарздор ота фарзанди учун 40 миллион сўм тўлаб берди - zarnews.uz\nФуқаролик ишлари бўйича Паст Дарғом туманлараро судининг қарори билан фуқаро Отабек Намозовдан ундирувчи Муножот Рашидованинг бир нафар вояга етмаган фарзанди моддий таъминоти учун маошининг тўртдан бир қисми миқдорида алимент ундириб бориш белгиланган.\nБу ҳолат бўйича Мажбурий ижро бюроси Паст Дарғом тумани бўлими томонидан ижро иши юритилган. Анчадан буён фуқаро О.Намозов алимент тўловларини тўламасдан келаётган эди.\nБугунги оғир шароитда муқим даромади бўлмаган, кам таъминланган ва ижтимоий ҳимояга муҳтож аҳолини қўллаб-қувватлаш нақадар муҳим эканлигини инобатга олган ҳолда Бюронинг туман бўлими ходимлари томонидан тушунтириш ва профилактик тадбирлар амалга оширилмоқда.\nШу жумладан, қарздор О.Намозов билан ҳам атрофлича суҳбат ва тушунтириш ишлари ўтказилиб, бугунги синов кунларида фарзандларини моддий қўллаб-қувватлаш ҳар бир отанинг бурчи экани ётиғи билан тушунтирилди.\nМажбурий ижро бюроси Паст Дарғом тумани бўлимининг хабар беришича, бундай маслаҳат ва суҳбатдан ўзига тўғри хулоса чиқарган қарздор ота шу куни фарзанди таъминотини ўйлаб, вояга етгунига қадар ҳисоблаган ҳолда 40 миллион сўм пулни тўлаб берди.\nЖомбойда автомашина жарима майдонига қўйилгандан кейин қарздор алиментни тўлаб берди\nКаттақўрғонда алимент тўламай келган отадан 60 миллион сўм ундирилди\nТўрт фарзанд билан қолган она алимент пулини ундиролмаяпти


ИЧКИЛИК ОҚИБАТИ ҲАҚИДА - DAVOLASH\nИЧКИЛИК ОҚИБАТИ ҲАҚИДА\nАвтор Davo На чтение 3 мин Просмотров 33 Опубликовано 12.05.2017\nМай косаси ичида жиловланиб турган қуёш алдамчи қуёшдир. У сенинг оғзингга ботишидан эҳтиёт бўл. Ақлдан оздирадиган ҳар қандай модда, гарчи у май бўлмаса ҳам, майнинг яқин қариндошларидир.\nМай косаси мабодо майхўр қўлида туриб тилга кирса, майни ўз ичида кўтариб туришдан ор қилаётганини айтиб берган бўларди. Май ўз ичувчиларининг яширин сирларини ошкора қилади.\nМай ичишга одатланган киши унинг йўлида ҳамма нарсадан, ҳаттоки, энг керакли буюмларидан ажралади. Май ёмон ишларни яхши қилиб кўрсатади, ўша ёмонликлар- дан қайтариб юрган кишиларнинг ўзи ҳам уларга мубтало бўлиб қолади.\nМай ичувчилар сувга бораётган подалардек оғизларидан нима чиққанини билмай бақиришади. Эй май, улуғ мартабалар биноси ва ақл кошоналари сен туфайли харобага айланади. Ичкилик ичиб, акдини бир нафас йўқотган киши оғир мусибатга учраб ўлганлар қаторида бўлади.\nИчкилик мансаб ва обрўда баланд тоғ ҳисобланадиган улуғ кишиларни ҳам тўрт оёқпи ҳайвонларга айлантиради. Ичувчилар оз фурсатлик «лаззат»ни кўзлаб, кетидан келадиган фалокатга эътиборсиз қарайдилар.\nСен ичкиликни сира ичма, у ақлдан, тўғри тафаккур қилишдан адашти- ради, озгина хурсандчилик ва кайф-сафо бериши оқиба- тида узоқ муддатли қайғу ва бахтсизликларга гирифтор қилади. Биз ўз фойда-зарарини билмайдиган махлуқлар- миз, ахир дунёда майдан бўлак ҳам лаззат берувчи неъматлар жуда кўп.\nМайхўр ҳаёт қадрини билганда эди, майни дўстларига эмас, душманларига ичирган бўларди.\nИчкилик ҳар бир банданинг эшиги бўлиши мумкин, сен ўша эшикка бош суқишдан эҳгиёт бўл.\nМай дўстларни койиш, улар билан жанжаллашиш, ҳамсуҳбатларга озор бериш ва яқин кишилардан жудолашишга сабаб бўлади. Мен ўз ҳаётим билан онт ичиб айтаманки, май шишаларини ушлаган қўллардан темир-терсак билан шуғулланувчи темирчилар кўли покизароқдир. Эй май, агар сенда кишиларга озор беришдан бошқа бирор хусусият бўлгавда, албатга, уқда сени ичиш раю кўриларди.\nМайхўрлик фитна-фасоднинг уяси бўлиб, ҳамма бу- зуқликлар шундан келиб чиқади. Маст бўлиб юрганлар дунё ишларининг ҳеч бирига ярашмайдилар. Шиша ичидан менга офат кўринади, бу офатларни унинг ичидаги таркиби таш- кил қилади. Шиша ичини ногиронлар, илонлар ва табиат музейидаги каби эмбрионлар ташкил қилади. Ичилган спиртли ичимликлар одамни ҳайвон ва йиртқич қилади.\nАлкоголь — фирибгар, у организмга таянч бўлиб кўри- нади, лекин тобора ақлни камайтиради. Ичимликни оз миқдорда ва ҳар куни ичилса соғлик учун фойдали, деган фикр мутлақо хатодир.Унинг ози ҳам, кўпи ҳам ҳаромдир. (Абу Али ибн Сино ва АЛозинский асарларидан олинди)


Наманган вилоятига президент ташрифи муносабати билан, 28 июнь куни вилоят марказида Халқаро пресс-клуб сессияси бўлиб ўтди. Унда Наманган вилояти ҳокими ўринбосари Фахриддин Маткаримов ёшларни иш билан таъминлашга оид айрим рақамларни келтириб ўтди.\n«Бу бўйича маҳаллаларда юриб, ишсиз ёшларни белгилаб олганмиз. Бизда 31 402 нафар ишсиз ёшлар бор. Вилоят, туман ва шаҳар кенгашлари депутатлари олдида режалар тузиб, бу режаларимизни секторлар раҳбарлари билан биргаликда тасдиқлаб олганмиз ва бугун шу ёшларимизнинг 68 фоизини иш билан таъминладик.\nПандемия муносабати билан яна бир масала чиқди: чет мамлакатда юрган ёшларимиз қайтиб келишди. Вилоят бўйича 4851 нафар ёшларимиз қайтиб келишди. Биз бу ёшларнинг ҳам ҳаммасининг ҳисобини олганмиз ва уларни иш билан таъминлаяпмиз. Мана, ҳозир 64 фоизи иш билан таъминланган.\nОлдимизда 11 700 нафардан кўпроқ ёшларни иш билан таъминлаш бўйича режаларимиз бор. Йил охиригача бу режалар ижрочи таъминланади.\nҚолаверса, битирувчи ёшларимиз бор. Мактаблар, коллежлар ва олий таълим муассасаларини битирадиган 51 мингдан кўпроқ ёшларимиз бор. Ҳисоб қиладиган бўлсак, олий таълим муассасаларига бу йил 12 мингдан зиёдроқ ёшларимиз ўқишга киришади.\nҲозир 42 минг битирувчи ёшларимизни иш билан таъминлашимиз керак. Бу бўйича вазирликлар, ўзимиздаги бошқармалар, иқтисодиёт ва тадбиркорлик бўйича комплекслар билан биргаликда ўз режамизни тузяпмиз. Шу режаларимизнинг ижросини таъминлаб, шу болаларни ҳам ишга жойлаш чорасини кўрамиз.\nНаманган тажрибаси сифатида, вилоят бўйича секторлар кесимида камбағалликдан чиқаришнинг «темир дафтари»ни юритдик ва мактаблар, коллежлар, олий таълим муассасалари кесимида, маҳаллалар кесимида «темир дафтар»лар юритиб, ҳар бир болани манзилли назоратга олиб, уларни иш билан таъминлаш чорасини қиламиз», – деди Фахриддин Маткаримов.\n11:59 / 07.07.2020\nНаманган вилоят СЭОМ мансабдорлари бюджет маблағларини талон-торож қилгани аниқланди\n09:30 / 06.07.2020\n«Ҳатто электр токи ҳам йўқ» — Наманган шаҳридаги поликлиниканинг аянчли манзараси\nНаманган вилоятида мева-сабзавотчилик ерларининг 50 фоизи кластерларга ўтказилади\n22:09 / 28.06.2020\nЯнгиқўрғон тумани органик маҳсулотлар етиштириладиган ҳудудга айлантирилади


Ҳар ўнинчи ўқувчи ютуққа эга\nУчқудуқ туманидаги 10-сонли болалар мусиқа ва санъат мактабида бугунги кунда 9 та йўналишда 370 нафар ўқувчи таҳсил олмоқда. 40 нафар педагогдан санъатнинг турли йўналишларида таълим олаётган ўқувчилар республика миқёсидаги мусобақаларда ҳам қатнашиб келмоқда. — Ҳар ўнинчи ўқувчимиз камида туман миқёсида қанда ...\nКўплаб мамлакатлар ва минтақалар «тоза» ҳамда қайта тикланувчи электр энергиясига ўтиш орқали атроф-муҳитни ифлослантирадиган одатий электр станцияларидан бутунлай воз кечишни режалаштирмоқда. Биринчидан, бу зарарли моддаларнинг атмосферага чиқарилишини камайтиришга ёрдам беради, иккинчидан, кўп ҳолатларда қуёш ёки шамол энергетикаси анъанавийга қараганда анча арзон тушади. Шуни ...\nКураш — мардлик, ҳалоллик тимсоли\nИнсоннинг иродасини чиниқтириб, руҳан ва жисмонан бақувват, пухта қилиб тарбиялашда спортнинг ўрни катта. Мамлакатимизда ёш авлоднинг жисмоний салоҳиятини ошириш, уларни спортга жалб қилиш йўлида кенг кўламли чора-тадбирлар амалга оширилмоқда. Айниқса, уч минг йилдан зиёд тарихга эга, жаҳон спорти турларидан бири сифатида эътироф этилган миллий курашни янада оммалаштириш борасидаги саъй-ҳаракатлар ...\nЯнгича фикрлаш, ташаббускор бўлиш — давр талаби\nБугун биз янгиланаётган даврда яшаяпмиз. Халқимиз буни сезиб, ҳис қилиб турибди. Шиддат ва юксак суръат билан ўтаётган кунларимиз турли-туман, кенг кўламли, баъзан ҳатто ақлимизни шошириб қўядиган даражадаги воқеа-ҳодисаларга, янгиликларга, ўзгаришларга бой бўлмоқда. Неча йиллар давомида дилимиз тўрида сақлаб келинган орзулар, ўй-истаклар бугун тилимизга чиқмоқда. "Халқ давлат органларига эмас, ба ...\nИнсонпарварлик, саховат, бағрикенглик халқимизга хос юксак фазилатлардан саналади. Айниқса, турли байрам ва саналар арафасида улар янада ёрқин намоён бўлади. Муҳтарам Президентимиз Шавкат Мирзиёев барча учрашув ва йиғилишларда ҳар биримизни халқимиз, хусусан, ижтимоий ҳимояга муҳтож аҳолини рози қилишга, имкон даражасида уларга ёрдам беришга, бу уларнинг фаровон ҳа ...


Пардали қиз – парига тенгсиз – Сурхон тонги\nБош саҳифа / Жамият / Пардали қиз – парига тенгсиз\nМай 18, 2018\tЖамият Изоҳ қолдириш 668 Кўрилди\nАкам билан холамникидан қайтаётган эдим. Тасодифан кўчада оёғида аранг юриб келаётган сархуш аёлни кўриб қолдим. Уни ҳамроҳлари икки ёнидан суяб келишарди.\nЎзини бошқара олмаётганини унинг оғзидан чиқаётган номаъқул сўзлардан, баланд овозда куйлаётганидан ҳам билиш мумкин эди. Шериклари эса уни масхараларди. Акамнинг олдида ноқулай аҳволга тушдим. Улардан узоқлашиш мақсадида қадамимизни тезлатдик…\nАёл кишининг маст бўлиб ўз ҳаракатларини идора қила олмай юришини ақлимга сиғдира олмай карахт бўлиб қолдим.\nАёл деган муқаддас номга доғ туширишга уринаётган, ҳаётнинг енгил ва эгри йўлларида адашиб юрган бу каби аёлларнинг борлиги юракни ўртайди. Аёл зотига, аввало, мунис она, вафодор рафиқа, қолаверса, жамиятда эркаклар билан елкама-елка туриб мардонавор ҳаёт кечирадиган хил- қат сифатида қаралади.\nАммо спиртли ичимлик ичиб, ориятини қора лойга белаётган аёлни нима деб аташ мумкин? Кўчадан уйига сархуш ҳолда кириб келган бундай аёл фарзандларига қандай ўрнак бўла олади?\nАхир бугун хотин-қизларнинг бандлиги, уларнинг турмуш шароитини яхшилаш, керак бўлса уларга яқиндан ёрдам бериб, дардига малҳам бўлиш энг асосий масалалардан бирига айланган. Бундай ғамхўрлик ва эътиборга нисбатан шу йўл билан жавоб бериш мантиққа тўғри келармикан?\nОлдинги Педагогик ҳамкорлик\nКейинги Тил – дил ойнаси